title: Twilight – Aamunkoi, osa 1

text: "Stara.fi" -sivusto antoi elokuvalle kolme tähteä viidestä. Sivusto kritisoi käsikirjoitusta, sanoen: "Leffan suurin ongelma on kuitenkin aivan liian suoraviivaisessa käsikirjoituksessa". Sivusto kritisoi myös sitä, että elokuva tehty kirjan kuvitetuksi versioksi eikä sitä ei ole tehty omaksi elokuvakseen. Hän kuitenkin antaa positiivista palautetta maskeeraukselle, sanoen, että se on "onnistunut upeasti alusta loppuun, ja erityisesti Bellan sairastumisen kuvaaminen maskeerauksella on suoranainen mestariteos." Hän kehui myös roolien suoritusparannusta, mutta mainitsee, että Ashley Greene (Alice Cullen) tuotti pettymyksen sivuosassaan. Jari Tapani Peltonen "v2.fi" -sivustolta antoi elokuvalle neljä tähteä viidestä, ylistäen elokuvan hääkohtausta tunteelliseksi: "Sain kylmiä väreitä ja silmäni kostuivat Edwardin ja Bellan häissä, kuten myös heidän häämatkallaan. Edwardin herkät ilmeet ja lukuisat, järjettömän koomiset freudilaiset lipsahdukset jättävät niukasti tulkinnan varaa." Peltonen ylisti myös Condonin suoritusta ohjaajana, kuvaillen Condonia "sarjan ensimmäiseksi todella motivoituneeksi ohjaajaksi". Peltonen koki näyttelijät miellyttävinä, mutta kritisoi 1. osaa sillä, että neljän tähden intiimi draama se ei ole. "Episodi" antoi myös elokuvalle neljä tähteä viidestä, kehuen Condonin suoritusta näyttelijöiden uskottavuudessa, jonka hän kuvaili ollut olevan yksi isoimmista ongelmista tähän asti. Elokuvan loppua kuvaillaan "lähes musiikkivideomaiseksi, mikä istuu elokuvaan täydellisesti."


title: Twilight – Aamunkoi, osa 1

text:
Sanomalehti Keskipohjanmaassa ja DVD-Oppaassa arvostelija Hannu Björkbacka antoi elokuvalle neljä tähteä: "Kristen Stewart on Twilightin tähti ja elokuvasarjan olemassaolon oikeutus. Bella joutuu olemaan pitkiä aikoja ääneti. Stewart saa pelkällä olemuksellaan esiin morsiamen arkailun, vaimon intohimot, raskauskivut ja valinnanvaikeudet. Ohjaaja ja kuvaaja laskevat näyttelijätähtensä varaan - eivätkä pety. Bella on vuoden parhaita naisrooleja. Kristen Stewartista ei voi irrottaa katsettaan."
Twilight on koko 2000-luvun paras leffasaga."


title: SecuROM

text: SecuROM on Sonyn kehittämä CD/DVD kopiointisuojausohjelma ja käyttöoikeuksien hallintamekanismi, jota käytetään useimmiten Microsoft Windowsin tietokonepeleissä. SecuROM vaikeuttaa tekijänoikeuksilla suojattujen tuotteiden jäljentämistä ja takaisinmallinnusta.


title: SecuROM

text: Electronic Frontier Foundation uskoo, että SecuROMia käytetään fair-use -oikeuksien rajoittamiseen. SecuROMin käyttö on synnyttänyt kiistaa, koska SecuROMia käyttävän pelin asennuksen poistaessa SecuROMin asennus ei poistu.


title: SecuROM

text: SecuROM 7.x oli ensimmäinen versio, jonka mukana tuli SecuROM Removal Tool, joka väittää auttavansa käyttäjiä poistamaan sen, kun sitä käyttävä ohjelma poistetaan.


title: SecuROM

text: Windows Vistaa käytettäessä SecuROM estää peliä käynnistymästä, jos "Explicit Congestion Notification" on käytössä Vistan verkostossa.


title: SecuROM

text: Levyasemien emulaattorit ja jotkin virheenkorjausohjelmat aiheuttavat myös pelin kaatumisen ja turvamoduulivirhe syntyy.


title: SecuROM

text: Microsoft on poistanut tuen SafeDisc- ja vanhemmilta SecuROM-suojauksilta Windows 10 -käyttöjärjestelmässä. Syynä on niissä olleiden haavoittuvuuksien aiheuttamat turvallisuusriskit. Tämän jälkeen näitä pelejä voi pelata vain ns. no-cd-kräkkien avulla tai ostamalla pelin uudelleen suojaamattoma versioita myyvistä pelikaupoista.


title: SecuROM

text: Kuluttajat ovat syyttäneet "BioShockia" rootkitin asentamisesta. Virallisessa ilmoituksessa kiellettiin minkäänlaisen rootkitin käyttö.


title: SecuROM

text: Toukokuussa 2008 EA ilmoitti, että "Mass Effectin" PC-versio tulisi käyttämään SecuROMin 7.x -versiota edellyttäen ohjelmiston uudelleen aktivoimista joka kymmenes päivä. Valituksien vuoksi EA poisti tämän aktivoimisen, mutta piti SecuROMin. SecuROMin tuoteaktivointilaitos käytti silti erilaista rajaa, joka sisälsi sen, että asiakas voisi vain kolme kertaa aktivoida pelin. Tämän jälkeen peliä ei voi pelata, kunnes EA:lle on ilmoitettu ja kun se on resetoinut aktivointilimitin.


title: SecuROM

text: 7. syyskuuta 2008 EA julkaisi SecuROMia käyttävän "Spore"-videopelin. "Spore" oli 1,7 miljoonalla BitTorrent-latauksella vuoden 2008 eniten laittomasti ladattu peli.;journalistien mukaan tämä oli SecuROMiin tyytymättömien käyttäjien reaktion seurausta.


title: SecuROM

text: SecuROMin käyttämisen tuloksena Electronic Artsia vastaan nostettiin Melissa Thomasin johdolla ryhmäkanne. Tämän jälkeen useita muitakin ryhmäkanteita on nostettu EA:ta vastaan.


title: Parnassius mnemosyne f. perkele

text: Parnassius mnemosyne forma perkele on pikkuapollon ("Parnassius mnemosyne") Suomessa esiintyvä muoto. Alun perin se on kuvattu alalajina. Suomessa on tavattu kaikkiaan kolme ulkonäöltään ja levinneisyydeltään toisistaan poikkeavaa pikkuapollon maantieteellistä muotoa, "P. m." f. "perkele"en lisäksi "P. m." f. "ugrofennica" ja "P. m." f. "karjala". Muoto "perkele" on näistä Lounais-Suomen sisämaassa esiintyvä. Pikkuapolloa tavataan Suomessa nykyään lounaisrannikkoa ja Ahvenanmaata lukuun ottamatta hyvin harvoissa paikoissa, tosin Someron Rekijokilaaksossa Häntälän-Talvisillan alueella pikkuapollo on runsas ja alueen pikkuapollot edustavat f. "perkele"ttä.


title: Parnassius mnemosyne f. perkele

text: "Parnassius mnemosyne" forma "perkele" muistuttaa selvimmin forma "ugrofennica"a, mutta on väriltään kirjaillumpi. Muodon koirailla etusiipien etureunan lasitäplä on epäselvä ja naarailla selvempi. Lisäksi naaraalla on etusiipien takareunan lähellä epäselvä varjotäplä. Takasiivissä koiraalla on usein epäselvä keskitäplä, ja samoin takanurkkatäplän aihe. Naaraalla sen sijaan takasiipien keskitäplä ja takanurkkatäplä ovat hyvin kehittyneet. Naaraan takasiivissä on myös epäselvä etureunan täplä.


title: Pesäpallon miesten Mestaruussarjan kausi 1988

text: Pesäpallon SM-sarja 1988. Kaksinkertaisen runkosarjan jälkeen kahdeksan parasta joukkuetta jatkoi pudotuspeleihin ja sijoille 9-12 jääneet jatkoivat karsintasarjassa. Pudotuspelit pelattiin paras kolmesta -menetelmällä, paitsi mitaliottelut, joissa pelattiin kaksoisotteluin. Karsintasarja pelattiin sarjamuotoisesti ja joukkueet saivat lähtöpisteitä 3-2-1-0 runkosarjan sijoituksen mukaan.


text: Runkosarja


text:
Pudotuspelit
"sisällä aloittavan juoksut yllä"


text: Puolivälierät


text: 1. Ottelut


text:
Alajärven Ankkurit - Kouvolan Pallonlyöjät
Kankaanpään Maila - Hyvinkään Tahko
Imatran Pallo-Veikot - Seinäjoen Maila-Jussit
Vaasan Maila - Kiteen Urheilijat


text:
Kouvolan Pallonlyöjät - Alajärven Ankkurit
Hyvinkään Tahko - Kankaanpään Maila
Seinäjoen Maila-Jussit - Imatran Pallo-Veikot
Kiteen Urheilijat - Vaasan Maila
3. Ottelu


text:
Imatran Pallo-Veikot - Seinäjoen Maila-JussitVälierät
1. Ottelut


text:
Kankaanpään Maila - Alajärven Ankkurit
Seinäjoen Maila-Jussit - Kiteen Urheilijat


text:
Alajärven Ankkurit - Kankaanpään Maila
Kiteen Urheilijat - Seinäjoen Maila-Jussit


text: 3. Ottelu


text:
Seinäjoen Maila-Jussit - Kiteen Urheilijat
Loppuottelut
1. Loppuottelu


text: Seinäjoen Maila-Jussit - Alajärven Ankkurit


text: 2. Loppuottelu


text: Alajärven Ankkurit - Seinäjoen Maila-Jussit (video)


text:
Pronssiottelut
1. pronssiottelu


text: Kiteen Urheilijat - Kankaanpään Maila


text: 2. pronssiottelu


text: Kankaanpään Maila - Kiteen Urheilijat


text:
Putoamissarja
Vimpeli ja Muhos putosivat sarjasta. Siilinjärvi karsintaan. Sarjaan nousivat Ykkössarjan kaksi parasta joukkuetta: Sotkamon Jymy ja Loimaan Palloilijat.


text:
SM-sarjakarsinta
AA:n mestarijoukkue


text: Matti Iivarinen, Ari Riihimäki, Marko Etula, Simo Joensuu, Vesa Vainio, Tuomo Tallbacka, Taavi Kivielto, Kari Myllyniemi, Veijo Turpela, Harri Pitkänen, Jouko Etula, Tero Ojajärvi. Pelinjohtaja Pekka Peltomäki.


title: Kyle Nakazawa

text: Kyle Nakazawa (s. 16. maaliskuuta 1988 Torrance, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edusti viimeksi Major League Soccerin Los Angeles Galaxyä.


title: Kyle Nakazawa

text: Perk pelasi yliopistojalkapalloa UCLA:n joukkueessa Bruinsissa vuosina 2006–2009 ja valittiin muun muassa kerran Pacific-10-konferenssin tähdistöjoukkueeseen ja kansallisen jalkapallovalmentajaliiton NSCAA:n tähdistöjoukkueeseen. Hän pääsi myös semifinalistien joukkoon maan parhaalle yliopistojalkapalloilijalle annettavan Hermann Trophyn ehdokasvalinnoissa. Yliopistovuosiensa aikana hän pelasi myös USL Premier Development Leaguen San Fernando Valley Quakesissä ja Los Angeles Legendsissä.


title: Kyle Nakazawa

text: Tulokasjoukkue Philadelphia Union varasi Nakazawan ammattilaisliiga Major League Socceriin vuoden 2010 MLS SuperDraft -varaustilaisuuden kolmannella kierroksella numerolla 33. Hän debytoi MLS:ssä 1. toukokuuta 2010 ottelussa Los Angeles Galaxyä vastaan. Hän edusti Unionia kahden kauden ajan, kunnes palasi kotiseudulleen Kaliforniaan ja liittyi juuri Galaxyn joukkueeseen helmikuussa 2012.


title: Kyle Nakazawa

text: Nakazawa päätti pelaajauransa kauden 2012 jälkeen vasta 24-vuotiaana. Hän pelasi MLS:ssä 41 ottelussa, joista 24 avauskokoonpanossa, ja teki yhden maalin.


title: Kyle Nakazawa

text: Nakazawa kuului Yhdysvaltain jalkapalloliiton alle 17-vuotiaiden kehitysohjelmaan ja ikäluokan maajoukkueeseen alle 17-vuotiaiden MM-kilpailuissa vuonna 2005. Hän oli turnauksessa avauskokoonpanossa joukkueensa kaikissa neljässä ottelussa ja teki kaksi maalia.


title: Albulatunneli

text: Albulatunneli on Alppien läpi kulkeva 5 864 metriä pitkä rautatietunneli Sveitsissä, Graubündenin kantonissa. Tunneli on osa Albulan rautatietä () Thusisin ja Sankt Moritzin välillä. Tunnelin pohjoispäässä on Predan asema ja eteläpäässä Spinasin asema.


title: Albulatunneli

text: Albulan rautatie on otettu käyttöön vuonna 1903.


title: Albulatunneli

text: Tunneli on osa Graubündenin kantonin rautatieyhtiön Rhätische Bahnin (RhB) rataverkkoa. Reitillä on henkilö-, tavara- ja autojunaliikennettä. Tunnelia käyttää päivittäin vajaat 50 junaa, ja vuotuinen matkustajamäärä on noin 1,1 miljoonaa.


title: Albulatunneli

text: Vanhan tunnelin viereen rakennetaan vuosina 2015–2022 uusi tunneli korvaamaan vanha tunneli, joka jää varauloskäynniksi. Tunnelin suunnittelu alkoi vuonna 2011 ja rakennustyöt syksyllä 2015. Uusi tunneli on 5 860 metriä pitkä ja yksiraiteinen. Tunnelin rakennuskustannusten arvioidaan olevan 345 miljoonaa Sveitsin frangia, josta liittovaltio maksaa 85 % ja kantoni 15 %.


title: Jalavapuiston koulu

text: Jalavapuiston koulu on vuonna 1998 valmistunut Espoon keskuksen alueella sijaitseva ala-asteen koulu, jossa on noin 400 oppilasta. Koulun rehtorina toimii Paula Kotilainen.


title: Etelä-Pohjanmaan Osuuskauppa

text: Etelä-Pohjanmaan Osuuskauppa, Eepee, on alueellinen vähittäiskaupan monialayritys Etelä-Pohjanmaan maakunnassa.


title: Etelä-Pohjanmaan Osuuskauppa

text: Sen toimialoja ovat marketkauppa, liikennemyymälä- ja polttonestekauppa, matkailu- ja ravitsemiskauppa sekä auto- ja autotarvikekauppa. EePee myi maatalous- ja rautakaupat v. 2017 Hankkijalle. Osuuskaupan noin 90000 omistajaa edustavat 73 %:a toiminta-alueen kotitalouksista.


title: Etelä-Pohjanmaan Osuuskauppa

text: Ennen Eepeen muodostumista Seinäjoen Osuuskauppaan liittyivät Ylistaron Osuuskauppa vuonna 1965, Nurmon Osuuskauppa vuonna 1970 ja Kuortaneen Osuuskauppa 1974. Etelä-Pohjanmaan Osuuskauppa perustettiin 7. huhtikuuta 1984. Perustamisvuoden aikana seitsemän osuuskauppaa päätti liittyä uuteen Eepeehen: Seinäjoen, Jalasjärven, Närvijoen, Peräseinäjoen, Suupohjan ja Ylihärmän osuuskaupat sekä Alavuden Kyntäjä. Vuoden 1985 alussa Eepee toimi jo 16 silloisen kunnan alueella. Kauhavan Osuuskauppa liittyi 1990. Alahärmä, Ilmajoki ja Lapua tulivat mukaan 1992. Vuonna 1995 Eepee osti Osuuskauppa Westbotnian, joka toimi Kristiinankaupungissa, Kaskisissa ja Närpiössä. Tämän alueen takia Eepee on kaksikielinen osuuskauppa. Westbotnia muodostettiin vuonna 1984 kristiinankaupunkilaisen Handelslaget La-Sydin (edeltäjät Lappfjärds Andelshandel ja Syd-Österbottens Handelslag), Närpes Handelslagin ja Yttermark Andelshandelin fuusiossa. Lokakuun alussa 2008 Eepeeseen liitettiin Jurvan Osuuskauppa, joka ei kuulunut bonusjärjestelmään.


title: Etelä-Pohjanmaan Osuuskauppa

text: Lappajärven Osuuskauppa oli viimeinen Etelä-Pohjanmaan alueella itsenäisenä toiminut osuuskauppa kuten myös koko Suomen viimeinen bonusjärjestelmään kuulunut paikallinen osuuskauppa, joka kuitenkin vuoden 2018 alussa liittyi Osuuskauppa KPO:hon.


title: Etelä-Pohjanmaan Osuuskauppa

text: Etelä-Pohjanmaan Osuuskaupan alueella toimi aikoinaan Suomen ensimmäinen osuuskauppa, Nopankylän Osuuskauppa Ilmajoella, joka perustettiin maaliskuussa 1898.


title: Etelä-Pohjanmaan Osuuskauppa

text:
Prisma
ABC


title: Etelä-Pohjanmaan Osuuskauppa

text: S-market


title: Etelä-Pohjanmaan Osuuskauppa

text: Sale


title: Etelä-Pohjanmaan Osuuskauppa

text:
Sokos Hotels
Autokaupat
Kosmetiikkaliikkeet


title: Karin (manga)

text: Karin on manga- ja animesarja, joka tunnetaan englanniksi nimellä Chibi Vampire. Karin-mangan on käsikirjoittanut ja piirtänyt Yuna Kagesaki. Kirjasarja julkaistiin suomeksi 2009 -2010 ja siihen kuuluu 14 osaa. Anime-sarjassa on 24 osaa ja sen juoni sekä henkilöt poikkeavat manga-versiosta. Mangan käänsi Juha Mylläri.


title: Karin (manga)

text: Karinin sukunimi Maaka on japanilainen foneettinen versio Marker-sukunimestä. Hänen sukunsa on muuttanut aikoinaan mantereilta Japaniin paetakseen vainoja.


title: Karin (manga)

text: Tarina kertoo Karin Maaka - nimisestä vampyyritytöstä, joka ei ime puremansa ihmisen verta, vaan pumppaa hänet täyteen omaa vertansa.


title: Karin (manga)

text: Karin on elänyt tavallisen koulutytön elämää, mihin hänen isänsä on kannustanut. Hän käy lukiota ja muutos aikuisen kaltaiseksi vampyyriksi tapahtuu 13-vuotiaana ja Karinin pitäisi tavallisena vampyyrina hylätä ihmisten elämä ja saamansa toverit ja ystävät. Muutoksen ja veren heräämisen myötä selviäisi myös, millainen ihmisveri Karinia vetää puoleensa.


title: Karin (manga)

text: Esimerkiksi hänen äitinsä pitää valehtelijoiden veren mausta, mutta valkoiset valheet saavat veren maistumaan hänestä ällöttävältä. Vampyyrin ottaessa verta myös vastaava henkinen tila katoaa joten esimerkiksi itselleen epärehellinen henkilö voi joutua pulaan sepitelmien kadottua. Epätoivo voi myös kadota tilapäisesti ja henkilö rauhoittuu.


title: Karin (manga)

text: Veri merkitsee tarinan vampyyreille elämäävaikka he eivät surmaa tai muuta puremaansa itsensä kaltaisiksi. He eivät kestä päivänvaloa Valkosipuli ei vaikuta, mutta herkän hajuaistin takia sen löyhkä on sietämätöntä. Vampyyrit saattavat myös kuolla vanhuuttaan jos he menettävät elämänhalunsa. He saavat lapsia, mutta vähenevät heikon syntyvyyden vuoksi. Lääke tähän on yksinkertainen ja samalla esimerkki tarinan huumorista; avioparien pitäisi nukkua samassa arkussa.


title: Karin (manga)

text: Karinin ongelmana on että hänen verensä lisääntyy kerran kuukaudessa ja hän onkin ollut paljon poissa koulusta. Vampyyriksi hänellä on toinenkin outo piirre eli hän voi liikkua normaalisti päivänvalossa, vaikka muutokset ovat jo tapahtuneet tarinan alkaessa. Maakan suvun historiasta selviää syy Karinin verenvuotoihin ja ihmismäiseen vuorokausirytmiin. Hallitseva Braunlichin suku on tietoinen Karinin veren merkityksestä vampyyreille.


title: Karin (manga)

text: Karin on selvinnyt jotenkuten arjen haasteista, kunnes uusi oppilas Usui Kenta muuttaa lähistölle. Karinin veri reagoi Usui Kentaan ja hän pyörtyy heti tämän nähtyään ja Usuin mielestä se on outoa. Hän alkaa pitää Karinia silmällä, mikä ei lainkaan helpota Karinin oloa. Muut oppilaat ja erityisesti Karinin ystävä Tokito huomaavat tämän ja tekevät omat romanttiset johtopäätöksensä.


title: Karin (manga)

text:
Karin välttelee häntä niin paljon kuin mahdollista, mutta yhtenä iltana Usui näkee, kuinka Karin puree puistossa ihmistä. Hän luulee, että Karin on mukana likaisissa bisneksissä.
Asia saadaan kuitenkin selvitettyä, ja Karinista ja Usuista tulee ystävät. He tapaavat paljon koulun ulkopuolella sillä he työskentelevät samassa pikaruokalassa. Vähitellen tunteet heräävät vaikka sekä Karin että Usui yrittävät selittää itselleen muuta. Heidän maailmojensa erilaisuus onkin tarinan perusta.


title: Karin (manga)

text: Tarinan ympäristö on pääosin arkirealistinen. Toinen päähenkilö Kenta asuu äitinsä kanssa ja elättää molemmat. Pieni vuokra-asunto on nopeasti toisen maailmansodan jälkeen halvalla rakennetussa kerrostalossa joka on jo alkanut rappeutua. Kentan äiti joutuu tyytymään mihin tahansa työhön sillä hän alkoi odottaa Kentaa jo teininä ja näin koulutus jäi vähäiseksi. Hän saa esimerkiksi siivoojan töitä epämääräisestä tuntihotellista, mutta menettää työpaikan koska hotelli menee konkurssiin ratsian jälkeen ja elatus jää Kentan harteille.


title: Karin (manga)

text: Karin Maaka (真紅 果林) on tarinan keskushenkilö. Hän on vampyyri, mutta poikkeaa monin tavoin tarinan tavallisesta vampyyrista. Hänen verensä herätessä ja alkaessa reagoida veren määrä alkaa lisääntyä, ja hänen täytyy päästä siitä eroon. Tämä on päinvastaista kuin mitä vampyyrilla pitäisi olla. Heidän verensä reagoi ihmisten tunnetilaan joka tekee veren maultaan kullekin mieleiseksi. Niitä ovat esimerkiksi epätoivo, epäonni ja stressi. Karin opettelee vastentahtoisesti puremaan ihmisiä ja valuttamaan liikaverensä heihin. Tämä tekee purrun joksikin aikaa sekä henkisesti että fyysisesti reippaammaksi ja rivakaksi. Karin voi liikkua normaalisti päivänvalossa ja valkosipuli ei ole hänestä inhottavaa. Hän käy normaalia lukiota jossa hän kohtaa Kenta Usuin. Karin ei pidä Anjun nukesta, Boogiesta.


title: Karin (manga)

text: Ren Maaka (真紅 煉) on vanhempi veli. Hän pitää stressin maustamasta verestä, mutta hyväksyy uhreikseen vain naisia. Ren onkin elostelija ja hylkää naisen kun tämän veri alkaa stressin poistumisen myötä maistua laimealta ja pyyhkii heidän muistonsa jätettyään heidät. Ren kokee myöhemmin melkoisen yllätyksen.


title: Karin (manga)

text:
Anju Maaka (真紅 杏樹') on Karinin nuorempi sisar. Hän on perheen ehkä kypsin henkilö iästään huolimatta. Hän auttaa Karinia monin tavoin ja pitää hänen tekemisiään silmällä. Anjulla on kauhunukkekokoelma. Hänen vakiseuralaisensa niistä on puhuva nukke nimeltä Boogie johon on vangittu kolmetoista murhanneen murhaajan henki. Boogiessa oleva henki pääsee vapaaksi jos hän on liian kauan poissa Anjun luota. Anjun veri herää jo ennen yläastetta. Hän huomaa reagoivansa kaipaukseen ja yksinäisyyteen, sillä se tapahtuu jutellessaan häneen ihastuneen pojan, Koibuchin, kanssa. Tämä on Boogien hengen hätistellessä oikeaan suuntaan löytänyt Anjun piilopaikan, johon hän on mennyt heräämisen oireiden pahetessa päivänvalossa.
Anju on aiemmin kertonut tälle muuttavansa pois selittääkseen lähtönsä koulusta. Hän puree poikaa ja pyyhkii tämän muistot häivyttäen pojan kaipauksen ja pelon jäämisestä yksin kavereiden jäädessä. Pojan vanhemmat ovat siirtämässä häntä kalliiseen ykstyiskouluun ja hän olisi halunnut kirjoittaa Anjulle.


title: Karin (manga)

text: Henry ja Carrera Marker ovat perheen vanhemmat. Henry (ヘンリー・マーカー) on luonteeltaan hempeä ja joutuu joskus näyttelemään kovaluonteista ja ankaraa. Carrera (カレラ・マーカー) on voimakastahtoinen ja hieman pelottava, mutta pitää Henryn tunnekuohahdukset aisoissa.


title: Karin (manga)

text: Elda Marker (エルダ・マーカー) on Henryn äiti. Hän tuli yhdessä miehensä James:n kanssa mantereilta Japaniin. Carrera ei voi sietää anoppiaan ja yritti sulkea tämän pysyvästi arkkuun asettamalla kiviä kannen päälle. Elda on ulkonäöltään Karinin kaksoisolento. Elda herää hetkeksi nukuttuaan vuosikausia. Tällä aikaa James on kuollut oletettavasti menetettyään elämänhalunsa ja koska raja unen ja kuoleman välillä on vampyyreilla häilyvä.Elda vihaa ihmisiä vainojen vuoksi ja on ankara niille, jotka vahingossakin huomaavat vampyyrin. Perhe saa hänet vastentahtoisesti hyväksymään Kentan, mutta samalla hän muistuttaa Kentaa ja Karinia kovasta todellisuudesta. Tosin hän menettää kärsivällisyytensä varjostaessaan Kentaa ja Karinia kun nämä eivät saa aikaan edes yhtä pusua tuijotettuaan toisiaan minuutteja.


title: Karin (manga)

text: Kenta Usui (雨水 健太) on toinen päähahmo. Hän on lukiolainen ja terävä oppilas, mutta hieman jäykkä ja tietämätön joistakin kouluelämän asioista. Hän on muuttanut kaupunkiin äitinsä Fumio Usuin kanssa,joka lähti kotoaan saatuaan tarpeekseen torjuvasta ilmapiiristä. Kenta tekee osa-aikatöitä elättääkseen molemmat, sillä Fumiolla on vaikeuksia saada töitä vähäisen koulutuksensa takia. Kentalle selviää jo varhain että Karinissa on jotakin omituista ja salaisuus tulee ilmi. Kenta lupaa pitää asian omana tietonaan ja hän tapaa myös Maakan perheen, jotka ovat hyvin epäluuloisia. He joutuvat lopulta myöntämään tilanteen edut sillä Kenta voi auttaa Karinia tarpeen tullen päiväsaikanakin.


title: Karin (manga)

text: Yuriya Tachibana (橘 友里耶) on mangan henkilö, joka ei ole animessa. Hän aloitti osa-aikatyön Julian nimisessä kahvilassa, kuten myös Karin ja Kenta, jotka työskentelevät siellä. Töissä Karin nosti jalallaan vahingossa narua/sähköjohtoa kampittaen Tachibanan tarjottimineen. Tachibana sanoi, että se oli tahallista hänen nolaamisekseen. Hän myös pitää Kentasta. Tachibana paljastuu Braunlichin suvun vakoojaksi.


title: Karin (manga)

text: Glark (グラーク) on ainoa osakalaisittain puhuva vampyyri ja orpo. Braunlichin suku on adoptoinut ja kasvattanut hänet. Hän laatii juonen, jolla Karin saataisiin suvun haltuun. Glark on Yuriya Tachibanan setä.


title: Karin (manga)

text: Bridget, Olivie, Robert ja Gil ovat Braunlichin suvun vampyyreja. Suvun päämies on Ethelmann, joka pelkää Elda Maakaa lähes hysteerisesti. Suvun vanhimman jäsenen pelätään kuolevan pian.


title: Karin (manga)

text: Winner Sinclair (ウィナー・シンクレア) on animen henkilö. Hän on vampyyrin metsästäjä, joka rakastaa vampyyria, Karinia, tietämättään. Hän antaa tälle melkein aina kukkia, kun näkee hänet. Kaikki paitsi Karin pitävät Winneristä, jopa Makikin. Maki koetti antaa tälle joululahjan, mutta Winner torjui hänet. Winner saa tietää, että Karin on vampyyri, kun hänen isosetänsä paljastaa sen.


title: Karin (manga)

text: Maki Tokitoo (時任 麻希) on tavallinen ihminen ja Karinin paras ystävä. Hän tekee Kentan ja Karinin suhteesta heti romanttisia johtopäätöksiä. Hän on välillä miltei vajota epätoivoon koska Karin ja Kenta ovat hänestä hitaita tai suorastaan toivottomia ymmärtämään tunteitaan. Maki järjestää Kentan ja Karinin ensimmäisen varsinaisen tapaamisen eläintarhaan. Makin isä omistaa kirjakaupan nimeltä "Tokibooks"


title: Karin (manga)

text: Koibuchi Suguru on poika joka on ihastunut Anjuun. Hän on koulunsa parhaita oppilaita. Sera on hänen parhaita kavereitaan. Koibuchin äiti patistaa ahkeraan opiskeluun ja tämä haluaa Koibuchin menevän yläasteelle kalliiseen yksityiseen kouluun. Koibuchi ei haluaisi lähteä sillä hän pelkää jäävänsä yksin kavereiden jäädessä. Hän arvaa Anjun piiloutuneen pimeään heräämisen oireiden pahetessa muistaen Anjun päänsäryt ja muut oireet vaikka ei ole tietoinen Anjun olemuksesta. Boogien henki hätistelee Koibuchin oikeaan paikkaan, sillä Anju on heikko lähteäkseen. Anju huomaa makunsa olevan kaipaus ja yksinäisyys. Koibuchi olisi halunnut kirjoittaa hänelle. Anju puree Koibuchia ja pyyhkii muistot. Samalla Anju häivyttää Koibuchin pelot yksinjäämisestä ja tämä herää seuraavana aamuna rohkaistuneena.


title: Karin (manga)

text: Psykhe on tarinan vampyyreille lähes tarunomainen olento, joka syntyy uudelleen noin 1000 vuoden välein. Braunlichin suku on ollut hallitseva, sillä tämä suku on pitänyt kulloinkin syntynyttä Psykheä hallussaan. Psykhen tehtävä on antaa vampyyreille elinvoimaa ja taata siten syntyvyys.


title: Karin (manga)

text: Karin 1-14 Yuna Kagesaki, Punainen jättiläinen 2009 - 2010


title: Rubikin käärme

text: Rubikin käärme on pulmapeli, jossa tavoitteena on muotoilla akseliston avulla toisiinsa kytketyistä osista erilaisia kappaleita. Peli koostuu 24:stä osasta, jotka kääntyvät akseliston avulla. Paloja kytkee toisiinsa kaksi liitosta, lukuun ottamatta "käärmeen päitä", joita yhdistää kokonaisuuteen yksi liitos.


title: 56 (luku)

text: 56 (viisikymmentäkuusi) on luonnollinen luku, jota edeltää 55 ja seuraa 57. 56 on bariumin järjestysluku.


title: Apian kanava

text: Apian kanava on Valkeakoskella sijaitseva avokanava Valkeakosken kanavasta ylävirtaan Mallasvedessä.


title: Apian kanava

text: Apiankoski on ensimmäisen kerran perattu vuosina 1818–1820. Tällöin väylää pystyivät käyttämään pienet alukset. Ensimmäinen varsinainen kanava rakennettiin Valkeakosken kanavoinnin yhteydessä ja se valmistui vuonna 1867. Kanavan syväykseksi tuli 1,5 metriä. Kanava kunnostettiin vuonna 1938.


title: Apian kanava

text: Nykyinen kanava on vuodelta 1957, jolloin Valkeakosken uuden kanavan valmistuttua Apian kanava levennettiin 22 metrin levyiseksi. Kanavassa kulkee väylä, jota käyttävien alusten suurin syväys on 1,8 metriä ja leveys 7,5 metriä. Kanavan ylittää riippusilta, joka rajoittaa maston korkeudeksi 5,0 metriä.


title: The American Language

text: The American Language on H. L. Menckenin vuonna 1919 julkaisema amerikanenglantia käsittelevä teos. Ennen teoksen kirjoittamista Mencken kirjoitti "The Baltimore Suniin" useita amerikanenglantia käsitelleitä kolumneja, joissa hän ihmetteli miksei kukaan kirjoittanut amerikanenglannin kielioppia.


title: The American Language

text: Kuten Noah Webster, joka kirjoitti ensimmäisen amerikanenglannin sanakirjan, myös Mencken halusi puolustaa amerikkalaisia ilmaisuja, joita kriitikot pitivät englannin kielen barbaarisina kieroutumina. Mencken hyökkäsi preskriptiivistä kielioppia vastaan sillä kuten Samuel Jackson hän katsoi kielen kehittyvän erillään oppikirjoista.


title: The American Language

text: Teos käsittelee englannin kielen amerikkalaisen muunnelman kehittymisen alkuvaiheita. Mencken mukaan amerikanenglanti on brittienglantia värikkäämpää, vivahteikkaampaa ja luovempaa.


title: The American Language

text: Teos oli yksi Mencken myydyimmistä teoksista, sitä myytiin 1400 kappaletta kahden ensimmäisen kuukauden aikana ja kriitikot kirjoittivat teosta ylistäviä arvioita.


title: The American Language

text: Mencken julkaisi teokseen lukuisia täydennyksiä.


title: Can’t Be Tamed (kappale)

text: Can’t Be Tamed on yhdysvaltalaisen laulaja-näyttelijä Miley Cyrusin kappale sekä ensimmäinen single kolmannelta studioalbumiltaan "Can’t Be Tamed". Kappale julkaistiin 18. toukokuuta 2010 digitaalisesti ladattavaksi, mutta virallisesti kappale julkaistiin 30. huhtikuuta 2010. Kappaletta kirjoittamassa olivat Cyrus, Antonina Armato ja Tim James, joista molemmat ovat tehneet yhteistyötä aikaisemminkin Cyrusin kanssa. Lisäksi kappaletta olivat kirjoittamassa Paul Neumann ja Marek Pompetzi. Kappaleen tuotti Armato ja James.


title: Can’t Be Tamed (kappale)

text: Sonya Sorich "Ledger-Enquirerista" sanoo, että vaikka hän odottikin negatiivista vastaanottoa, "Can’t Be Tamed" on ensimmäinen ehdokas hyvän olon syyllisyyteen ja hyvä tanssibiisi." Jarett Wieselman "New York Postista" sanoi, että piti kappaleesta ja vaikka hän ei ostanut Cyrusin singleä "Party in the U.S.A.", niin hän pelotteli, että tämä kappale olisi sellainen, jota "ei voi vastustaa". Hän toresi kappaleesta näin: "fiilis on kuin tuhmalla, vanhalla Britney Spearsilla. Toisin sanoen: Erittäin tarttuva ja ennustettu olevan hyvä kesäbiisi." Ailbhe Malone "The Irish Timesista" kirjoitti näin: "Miley on ottanut sähköisen laidan. Vähemmän "Party in the U.S.A.ta", enemmän "Party With My Parents Awayta", me pidimme tästä. PALJON." Ana Donahue "Billboardista" kuvaili kappaletta "bilehymniksi". Rob Sheffield "Rolling Stonesta" antoi kappaleelle kolme tähteä viidestä ja verraten tyyliä Rihannaan. Hän kommentoi: "Se ei ole "Party in the U.S.A." tai "See You Again", mutta kertosäe pitää sisällään paljon elektronisen poreilun hohtoa". Bill Lamb "About.comista" antoi kappaleelle kaksi ja puoli tähteä viidestä. Hän kritisoi laulun sanoja, jotka viittaavat "itsekkäälle reviirille", vaikka samaan aikaan uskoo, että kappale voi saada hyvän kuunteluvastaanoton.


title: Can’t Be Tamed (kappale)

text: Singlen musiikkivideon ohjasi Robert Hales, ja koreografiasta vastasi Jamal Sims. E! Entertainmentin mukaan video on "särmäkäs" ja samankaltainen kuin "Party in the U.S.A.:n" musiikkivideo mutta steroideilla. Musiikkivideo julkaistiin 4. toukokuuta 2010. Musiikkivideon kesto on 3:47.


title: Can’t Be Tamed (kappale)

text: Cyrus selitti videon teemaa seuraavanlaisesti: "Luulen, että video kertoo minun elämäni, muttei sulje pois muiden ihmisten elämää. Se ei ole pelkästään kuuluisuudesta ja hohdokkuudesta ja kaikesta tästä. Se kantaa sitä ajatusta, että 'En halua olla häkissä. Haluan olla vapaa ja tehdä sitä mitä rakastan'". Videon oli tarkoitus näyttää ihmisille Cyrusin nykyinen olemus siitä, mitä hän oli ollut Hannah Montanan aikana. Cyrus uskoo, että hänen halunsa "mieluummin erottua joukosta kuin sulautua joukkoon" jakautui muiden teini-ikäisten kanssa, jotka toivovat voivansa erottua lukion jengeistä. Cyrusin ja Ryan Seacrestin välisessä hastattelussa Seacrest otti puheeksi musiikkivideolla esille tulleen seksikkyyden. Cyrus on samaa mieltä siitä, että video on seksikäs, mutta se ei ole se, mitä musiikkivideolla on pyritty kertomaan: "Video ei ole seksikkyydestä tai siitä, kuka pukee vähiten vaatteita [...] Video on laulun sanojen selittämistä ja näissä sanoissa elämistä."


title: Can’t Be Tamed (kappale)

text: Ennen musiikkivideon kuvaamista Cyrus kirjoitti ajatuksiaan ylös erittäin pikkutarkasti. Hän ei halunnut tanssijoiden vartaloiden näyttävän täysin normaaleilta, muttei halunnut niiden näyttävän liikaa kalalta tai lintujen jaloilta koska se näyttäisi pelottavalta. Hän oli myös suunnitellut meikit: "Halusin heidän olevan tämän värisiä tämän ja tämän väriset kasvot, joten se oli kaikki erittäin pikkutarkkaa." Musiikkivideo kuvattiin Sony Pictures Entertainmentin studiolla Culver Cityssä. Videossa käytettiin noin kahtakymmentä naispuolista taustatanssijaa. Cyrus totesi videon kuvaamisesta: "Syy miksi pidin niin paljon videon kuvaamisesta on se, että halusin sen olevan jotakin erilaista naisartistien keskuudessa". Seacrest kysyi Cyrusilta, että miten tämä uskoo tämän ihailijoiden ja fanien ottavan videon vastaan; Cyrus uskoo, että video on hänen ensimmäinen askeleensa "aikuistumiseen" päin.


title: Can’t Be Tamed (kappale)

text: Musiikkivideolla Cyrusilla on päällään korsetti, joka maksoi yli 25 000 dollaria. Kyseinen korsetti koostuu 2 400 palasta metallia ja riikinkukkosulkia. Puvun suunnitteli The Blonds. Korsetti nähdään leikatuissa ja lyhyehköissä kohtauksissa, joissa Cyrus on olevinaan riikinkukko. Cyrus kertoi, että alun perin aamukuvauksissa hänellä oli "aivan eri puku", muttei vain tuntenut, että hänen kuuluisi pitää pukua musiikkivideolla. Hän kertoo: "Joten me teimme tämän puvun siellä sinä aamuna ja lisäsimme lisää palasia päivän aikana... enemmän metallia ja enemmän sulkia. Minusta se on erittäin hauska ja sai tyylin vaihtelemaan." Alkukohtauksessa ja melkein koko musiikkivideon ajan Cyrusilla on päällään musta asuste, josta hän kertoo: "Se on yksi minun lempiasusteistani, tuuheiden [tai] isojen hiuksien kanssa. Minusta se näyttää todella hyvältä. Se on niin erilaista."


title: Can’t Be Tamed (kappale)

text: Musiikkivideo alkaa kohtauksella, jossa pariskunta kävelee sisään museoon ja näkee edessään valtavan häkin, joka on vielä peitetty verholla. Kun opas esittelee Cyrusin, verho vedetään pois ja sisällä näkyy keskellä iso pesä, jossa Cyrus on. Kaikkien hämmästellessä Cyrus kääntyy katsomaan ihmisiä, ja nämä pelästyvät. Cyrus tulee pois pesästään, ihmiset alkavat taputtaa hänelle, ja joku ottaa valokuvan, jolloin Cyrus piiloutuu jättimäisten siipiensä taakse (jotka on tehty tietokoneella). Ihmiset pelästyvät ja menevät taaksepäin, ja musiikki alkaa. Cyrus lähtee kävelemään taaksepäin, ja hänen siipiensä alta paljastuu iso määrä taustatanssijoita, jotka alkavat tanssia. He pakenevat häkistä ja lähtevät juoksemaan. He eivät kuitenkaan pakene museosta, vaan huoneesta, jossa valtava häkki on. Pian näytetään Cyrus toisessa näkökulmassa, jossa hän on olevinaan riikinkukko. Lähes videon loppuun saakka Cyrus tanssii yhdessä taustatanssijoidensa kanssa eri puolilla museota. Videon loppupuolella he kaikki ovat palanneet takaisin häkkiin. Video päättyy kohtaukseen, jossa Cyrus makaa pesässä siivet avoinna.


title: Can’t Be Tamed (kappale)

text: Video nähtiin ensi kerran 4. toukokuuta 2010. Video ansaitsi suurimmaksi osakseen positiivista palautetta. Sitä verrattiin myös moneen otteeseen Britney Spearsin ja Lady Gagan musiikkivideoihin, vaikka Cyrus sanoikin, että hän halusi "sen olevan jotakin erilaista naisartistien keskuudessa". Cristina Gibson E! Entertainmentista kuvailee videota "särmäkkääksi" ja samankaltaiseksi kuin "Party in the U.S.A.:n" musiikkivideo, mutta steroideilla. Tina Warren MTV Newsistä sanoi, että video oli hyvä alku päästä irti Cyrusin hyvän tytön kuvasta ja antoi musiikkivideolle positiivista palutetta, sanoen videota "kiehtovaksi" ja todeten: "Video [...] on itse asiassa melko puoleensavetävä etkä voi katsoa pois päin". Tanner Stransky "Entertainment Weeklystä" oli samaa mieltä. Vaikka hän tunnustikin, että video on "synkkä ja tunnustetusti hieman käsitteellisesti uskalias", hän silti sen totesi olevan viisas liike. "Hän ei etene liian nopeasti, rehellisesti [...] se ei ole sellaista, että Miley strippaa tai näyttäisi liikaa paljasta ihoa". Hän myös totesi, että videossa Cyrusilla oli "joitakin super-hauskoja tanssiliikkeitä". "Kansan päivälehti" sanoi, että video sisälsi "uskaliaita" asuja ja "se paljasti Cyrusin seksikkään puolen". "My Paper" puolustaa Cyrusia puheissa, että video olisi liian provosoiva sanoen: "Jos ei muuta, niin tämä video näyttää, että Cyrus tietää kuinka viihdyttää, ja merkitsee sen aluksi todella korkealaatuisille videoille." Mary Elizabeth Williams "Salon.comista" antoi vaihteeksi vastahakoista mielipidettä todeten, että Cyrus on "lahjakas laulaja [ja] ansaitsee läpimurron Disney-kehästään", [mutta] singlen musiikkivideo oli kehno. Williams sanoi, että Cyrusilla on "runsaasti lahjoja", mutta hänen videonsa oli "ennalta arvattava, derivaattinen ja tyhmä". "People-lehden" mukaan musiikkivideon online-reaktiot ovat olleet hyvin vaihtelevia. Fanit ja bloggaajat ovat kommentoineet videota adjektiiveista 'ihastuttava, upea, raju' aina adjektiiveihin 'wow, aivan liikaa hänen ikäiselleen'", lehti kertoo.


title: Can’t Be Tamed (kappale)

text: Cyrus esitti singlensä ensimmäisen kerran livenä 18. toukokuuta 2010 Yhdysvaltain "Tanssii tähtien kanssa" -televisio-ohjelmassa. Cyrusilla oli päällään samat vaatteet ja kampaus kuin musiikkivideollakin, ja esityksessä esiintyi myös lintuhäkki, mutta se oli ihmisen kokoinen, toisin kuin videossa se oli valtavan kokoinen. Esityksessä oli monta taustatanssijaa, mutta Cyrusin tanssiosuuksia ei ollut juuri lainkaan. 29. toukokuuta 2010 Cyrus esitti singlensä livenä toisen kerran Lissabonissa, Portugalissa Rock in Rio -konsertissa. Esityksessä hänellä oli päällään korsettimainen, uimapuvun verran peittävä vihreä asuste, korkokengät ja korsetin päällä hänellä oli nahkatakki. 3. kesäkuuta 2010 Cyrus esitti kappaleen livenä Britain's Got Talent -ohjelman semifinaalissa. Kyseisessä live-esiintymisessä Cyrusilla oli päällään verkkolegginsit, saman tyylinen puku kuin musiikkivideollaan; musta uimapuvun verran peittävä asuste, jossa on olkapäillä sulkia ja saappaat. Esityksen puolessa välissä Cyrus tarttui naispuoliseen taustatanssijaan ja niin sanotusti "suuteli häntä". Esitys sai osakseen negatiivista palautetta medialta. Cyrus puolustautui lupaamalla, ettei suudellut taustatanssijaansa. Cyrus kirjoitti: "On naurettavaa, etteivät kaksi esiintyjää voi edes rokata toistensa kanssa ilman, että media tekisi siitä tarinan. UNOHDA SE! MITÄÄN EI TAPAHTUNUT. Keskitytään vähemmän tietämättömien juorujen keksimiseen ja keskitytään enemmän maailmanrauhaan!" Myöhemmin Cyrus esitti kappaleen Rock in Rio -konsertissa Madridissa, Espanjassa ja Lontoossa, Englannissa sijaitsevissa yökerhoissa nimeltään Heaven ja G-A-Y.


title: Can’t Be Tamed (kappale)

text: 17. kesäkuuta Cyrus esitti sen livenä Late Show with David Lettermanissa. Esityksessä ei esiintynyt lainkaan taustatanssijoita eikä koreografiaa. Cyrus on esittänyt sen myös Good Morning Americassa, jossa hän esitti albumilta "Can’t Be Tamed" löytyvän cover-versionsa "Every Rose Has Its Thorn" yhdessä kappaleen alkuperäisesittäjän Bret Michaelsin kanssa. Hän esitti myös jo ennestään tutun hittisinglensä "Party in the U.S.A.". Cyrus esitti kappaleen MuchMusic Video Awards -palkintogaalassa 20. kesäkuuta. Hän myös juonsi kyseisen gaalan. Hän esitti myös kappaleen "Party in the U.S.A." Justin Bieberin kanssa. 21. kesäkuuta Cyrus esitti kyseisen singlen ja muita kappaleitaan konsertissa House of Bluesissa, joka sijaitsee Los Angelesissa, Kaliforniassa. Konsertti levisi yli kolmellakymmenellä verkkosivulla, jotka omistavat MTV Networks. Single oli myös osa Cyrusin ensimmäisen maailmankiertueen, Bangerz Tourin, settilistaa.


title: Timo Iljina

text:
Timo Iljina (s. 6. kesäkuuta 1966 Oulu) on suomalainen entinen jääkiekkoilija. Hän pelasi hyökkääjänä jääkiekon SM-liigassa 146 ottelua ja teki niissä tehot 25+40=65.
Iljina on Oulun Kärppien kasvatti. Hän debytoi SM-liigassa kaudella 1984–1985. Washington Capitals varasi hänet numerolla 143 kesällä , muttei Iljina pelannut Pohjois-Amerikassa.


title: Timo Iljina

text: Vuonna 1986 Iljina voitti SM-pronssia ja 1987 hopeaa. Hän teki läpimurtonsa SM-liigassa kaudella 1987–1988 Iljinan tehdessä tehot 17+15=32. Iljina oli joukkueen kolmanneksi paras pistemies Markku Kyllösen kanssa ja toiseksi paras maalintekijä Kai Suikkasen kanssa. Hän edusti Kärppiä kevääseen 1989 asti, kunnes joukkue putosi I-divisioonaan. Iljina oli kaudella 1988–1989 tehoilla 8+22=30 Kärppien sisäisen pistepörssin kolmas Juha Riihijärven ja Matti Veivon jälkeen sekä sisäisen syöttöpörssin toinen Riihijärven jälkeen.


title: Timo Iljina

text: Kaudeksi 1989–1990 Iljina siirtyi Jokipoikien riveihin. Hän joutui kokemaan toisen kerran peräkkäin, kun hänen edustamansa joukkue putosi I-divisioonaan. Iljina jatkoi vielä seuraavan kauden sarjatasoa alempana.


title: Timo Iljina

text: Iljina pelasi kauden 1992–1993 II-divisioonaa SaPKon riveissä, jonka jälkeen hän lopetti uransa.


title: Mossaâb Sassi

text: Mossaâb Sassi (, s. 12. maaliskuuta 1990 Ariana) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Tunisian pääsarjassa pelaavaa ES Sahelia.


title: Mossaâb Sassi

text: Sassi aloitti jalkapalloilun kotikaupunkinsa junioriseurassa AS Arianassa. Sittemmin hän siirtyi ES Sahelin junioreihin. Sassi aloitti ammattilaisuransa kaudella 2008–2009 ja pelasi kauden aikana seitsemän ottelua tehden yhden maalin, joka syntyi 4. tammikuuta 2009 ottelussa Club Africainia vastaan.


title: Mossaâb Sassi

text: Sassi pelasi Tunisian alle 17-vuotiaiden maajoukkueessa vuoden 2007 alle 17-vuotiaiden MM-kisoissa.


title: Rosvoparoni

text: Rosvoparoni on keskiaikainen termi, joka tarkoittaa laittomia veroja ja tulleja perinyttä tai lähiseutua ryöstellyt linnanherraa tms.


title: Rosvoparoni

text: Nykyaikana termiä on käytetty mm. Venäjän oligarkeista sekä häikäilemättömiksi ja korruptoituneiksi väitetyistä teollisuusjohtajista.


title: Elke Winkens

text: Elke Winkens (s. 25. maaliskuuta 1970, Linnich) on saksalaissyntyinen näyttelijä. Hän on näyttellyt muun muassa sarjassa Poliisikoira Rex vuosina 2002-2004 etsivä Niki Herzogia. Nikillä oli sarjassa suhde pääetsivä Marc Hoffmanin kanssa.


title: 2010 FIFA World Cup South Africa (videopeli)

text: 2010 FIFA World Cup South Africa on EA Canadan kehittämä ja EA Sportsin huhtikuussa 2010 julkaisema jalkapalloaiheinen videopeli, jonka aiheena on jalkapallon maailmanmestaruuskilpailut 2010. Pelissä on yhteensä 199 jalkapallomaajoukkuetta ja kaikki kisojen stadionit.


title: Hamza Tlili

text: Hamza Tlili (, s. 28. tammikuuta 1990) on tunisialainen jalkapalloilija, pelipaikaltaan puolustaja. Hän edustaa Tunisian pääsarjassa pelaavaa Espérancea.


title: Hamza Tlili

text: Tlili aloitti jalkapalloilun JS Kairouanin junioreissa, josta hän nousi kirjoille edustusjoukkueeseen kaudella 2007-2008. Sittemmin kesällä 2008 Espérance osti puolustajan joukkueeseensa. Tilin peliaika on kuitenkin jäänyt vähälle ensimmäiset kaksi kautta joukkueen kokeneempien puolustajien myötä.


title: Hamza Tlili

text: Tlili oli mukana Tunisian alle 17-vuotiaiden maajoukkueessa vuoden 2007 alle 17-vuotiaiden MM-kisoissa, mutta ei pelannut turnauksessa ainuttakaan ottelua. Tlili on pelannut myös alle 21-vuotiaiden maajoukkueessa.


title: Nokia 1610

text: Nokia 1610 (NHE-5) on Nokian valmistama GSM-puhelin. Se julkaistiin talvella 1996. Puhelimessa oli yksivärinen nestekidenäyttö johon mahtui kaksi tekstiriviä. Käyttöohjekirjassa ei mainittu tekstiviestien lähettämismahdollisuutta, mutta ainakin syksystä 1996 lähtien myydyissä laitteissa se oli mahdollista. Ohjelmistopäivityksellä puhelimen tyyppimerkintä muuttui 1611:ksi. 1611:ksi päivitetyllä puhelimella pystyi lähettämään tekstiviestin suoraa fax-numeroon, sähköpostiin tai hakulaitteeseen.. Puhelimen antenni oli ulkoinen ja kiinteä, mutta laitteen kuoren sisälle akkuun oli tehty ura ulosvedettävän antennin varalta.


title: Nokia 1610

text: Puhelimessa käytettävä SIM-kortti oli täysimittainen, samoin kuin akku peitti laitteen takaosan lähes kokonaan. Akku oli 600 mAh:n NiMH-akku. 1611:ksi päivitetylle puhelimelle oli saatavissa aurinkokennoakku. Aurinkokennoakulla varustettua Nokia 1611 oli maailman ensimmäinen aurinkovoimalla latautuva puhelin.


title: Nokia 1610

text: Nokia 1610:n muotoilusta vastasi yrityksen muotoilujohtajaksi puhelinmallin lanseerauksen aikoihin nimetty Frank Nuovo.


title: Tipsport Superliga

text: Tipsport Superliga on Tšekin salibandyn korkein sarjataso. Liigassa pelasi kaudella 2009–2010 12 joukkuetta. Otteluita runkosarjassa on 22. Kauden 2010–2011 mestari on Tatran Střešovice. Fortuna Extraligaa on pelattu jo vuodesta 1994 lähtien. Liigassa on pelannut kolme suomalaista: Turkka Lehtinen, Tuomas Mustakallio ja Teemu Tuhkanen.


title: NW TL-2

text: NW TL-2 oli itävalta-unkarilaisen Nesselsdorfer Wagenbaun (NW) ensimmäinen sarjavalmisteinen kuorma-auto, jota valmistettiin vuosina 1915–1924. Auton kantavuus oli kaksi tonnia. Sen moottori ja voimansiirto perustui paljolti NW T -henkilöauton tekniikkaan. Vuonna 1916 malli hyväksyttiin tiettyjen muutosten jälkeen Itävalta-Unkarin asevoimien käyttöön. Tšekkoslovakian itsenäistyttyä auton mallinimeksi muutettiin Tatra T51.


title: NW TL-2

text: TL-2:n voimanlähteenä käytettiin NW T -mallin nelisylinteristä, vesijäähdytteistä rivimoottoria, jonka sylinteriryhmä oli valettu yhdestä kappaleesta. Moottorissa oli puolipallon muotoiset palotilat ja sylinterikannen yläpuolinen nokka-akseli, joka toimi väliakselin ja kahden kartiohammaspyöräparin välityksellä. Moottorissa oli Boschin valmistama magneettosytytys.


title: NW TL-2

text: Moottorin jatkeena ollut nelivaihteinen vaihteisto oli myös peräisin T-mallista, sen sijaan jäykällä taka-akselilla ollut vetopyörästö oli varustettu henkilöautomallia suuremmalla välityssuhteella. Myös etuakseli oli jäykkä. Kummankin akselin jousituksina oli pitkittäin asennetut, puolielliptiset lehtijouset, jotka oli kiinnitetty auton suorakaiteen muotoiseen runkorakenteeseen. Taka-akselilla oli mekaanisesti toimivat rumpujarrut. Pyörinä oli teräsvaluvanteet, joissa oli umpikumirenkaat.


title: NW TL-2

text: Auton kantavuus oli 2 000 kg ja sen huippunopeus oli 35 km/h.


title: NW TL-2

text: Itävalta-Unkarin asevoimille toimitetuissa yksilöissä oli avoin, taitettavalla pressukatteella varustettu ohjaamo sekä avoin lava, jota varten oli erillinen pressu. Vuoteen 1917 mennessä armeijalle toimitettiin yhteensä 663 TL-2:a sekä raskaampaa TL-4:ää.


title: NW TL-2

text: Tšekkoslovakian itsenäistyttyä vuonna 1919 Nesselsdorfer Wagenbaun uudeksi nimeksi tuli "Kopřivnická Vozovka" ja TL-2:sta tuli Tatra T51. Tšekkoslovakian asevoimat tilasi yritykseltä ensimmäiset moottoriajoneuvonsa, ja näiden joukossa oli myös T51-malleja.


title: NW TL-2

text: Kuva TL-2-mallista


title: 1e divisie

text: 1e divisie on Alankomaiden salibandyn korkein sarjataso. Sarjassa pelaa kaudella 2011–2012 7 joukkuetta.


title: SID (yhtye)

text: Sid (シド) on vuonna 2003 perustettu japanilainen oshare kei -yhtye. Aluksi yhtyeeseen kuuluivat vain laulaja Mao ja basisti Aki. Kitaristi Shinji ja rumpali Yuuya liittyivät mukaan myöhemmin. Yhtyeen jäsenet eivät ole vaihtuneet tämän jälkeen. He esiintyivät ensimmäisen kerran 16. elokuuta 2003. Yhtye oli hädin tuskin ollut koossa vuoden heidän mennessään esiintymään Amerikkaan.


title: Robert Maillet

text: Robert Maillet (s. 26. lokakuuta 1969) on kanadalainen ammattilaispainija ja näyttelijä. Hän on näytellyt vuoden 2009 "Sherlock Holmes" -elokuvassa.


title: Division 1 (Belgia)

text: Division 1 on Belgian salibandyn korkein sarjataso.


title: Shotgun Express

text: Shotgun Express oli vuosina 1966–1967 toiminut brittiläinen rhythm and blues -kokoonpano. Yhtye oli olemassa vain muutamia kuukausia, mutta se tunnetaan siitä, että useat kokoonpanossa soittaneista muusikoista tulivat tunnetuiksi muissa kokoonpanoissa tai soolourillaan.


title: Shotgun Express

text: Yhtyeeltä julkaistiin lokakuussa 1966 yksi single, "I Could Feel The Whole World Turn Round/Curtains".Rod Stewart liittyi Jeff Beck Group -yhtyeeseen ja edelleen Faces-yhtyeeseen ja loi menestyksekkään soolouran. Peter Bardens soitti eri kokoonpanoissa, kuten Love Affairissa, ja tuli kansainvälisesti tunnetuksi Camel-yhtyeessä. Peter Greenistä tuli John Mayall’s Bluesbreakersin kitaristi, minkä jälkeen hän perusti Fleetwood Mac -yhtyeen Mick Fleetwoodin kanssa, joka niin ikään soitti lyhyen aikaa Bluesbreakers-yhtyeessä. Dave Ambrose liittyi Brian Auger Trinityyn, joka tuli tunnetuksi erityisesti Julie Driscolin kanssa 1970-luvulla. Phil Sawyer korvasi The Spencer Davis Groupin Muff Winwoodin tämän lähtiessä omalle uralle. Sawyer on toiminut säveltäjänä ja tuottajana sekä kaupallisena säveltäjänä yritysten mainosfilmejä varten.


title: Lihavan ahmimishäiriö

text: Lihavan ahmimishäiriö eli BED () on syömishäiriö, jonka oireista kärsivä syö suuria määriä ruokaa pakonomaisesti mutta ei bulimikon tavoin tyhjennä elimistöään oksentamalla. Syöminen ei edellytä nälkää, vaan esimerkiksi paha mieli laukaisee ahmimisen halun. Ahmija syö usein yksin, koska suurten määrien syöminen muiden läsnä ollessa hävettää. Ylenmääräisestä syömisestä on seurauksena vaikea lihavuus.


title: Österreichische Bundesliga

text: Österreichische Bundesliga on Itävallan salibandyn korkein sarjataso. Sarjassa pelaa kaudella 2009-2010 8 joukkuetta.


title: Nätkelmäpunatäplä

text: Nätkelmäpunatäplä ("Zygaena lonicerae") on niittyjen punamusta perhoslaji. Suomen lajiston uhanalaisarvioinnissa 2010 se on luokiteltu vaarantuneeksi (VU).


title: Nätkelmäpunatäplä

text: Nätkelmäpunatäplä on pienehkö perhonen, jonka pohjaväriltään mustissa, hieman sinisen metallinhohtoisissa etusiivissä on viisi punaista täplää. Täplistä kaksi on aivan siiven tyvessä, siiven keskivaiheilla etureunan puolella oleva on selvästi muita pienempi ja kaksi uloimpana sijaitsevaa täplää ovat jokseenkin samankokoiset. Kaikki täplät ovat muodoltaan miltei pyöreitä. Takasiivet ovat punaiset, varsin teräväkärkiset ja niiden takareunaa kiertävä, leveä musta reunus kapenee äkillisesti ennen siiven tyveä. Naaraan väritys on hieman himmeämpi kuin koiraalla ja etusiipien alapinnalla on punertavaa kehnää. Ruumis on kokonaisuudessaan musta, mutta pää ja keskiruumis ovat hieman sinihohtoiset. Verkkosilmät ja imukärsä ovat hyvin kehittyneet ja huulirihmat keskipitkät. Raajat ovat mustat ilman metallinkiiltoa. Siipiväli 30–40 mm.


title: Nätkelmäpunatäplä

text: Viisitäpläisenä laji muistuttaa huomattavan paljon lähisukulaistaan virnapunatäplää. Nätkelmäpunatäplä on kuitenkin selvästi kookkaampi ja nuijamaiset tuntosarvet ovat pitemmät kuin 3/4 etusiiven pituudesta. Etusiivet ovat myös muodoltaan suipommat kuin virnapunatäplällä. Suurin piirtein samankokoisella maitepunatäplällä on kuusi punaista täplää.


title: Nätkelmäpunatäplä

text:
Sukulaistensa tapaan maitepunatäplän yksilöiden ulkonäössä on vaihtelua. Esimerkiksi muodolla "f. bercei" osa täplistä on sulautuneena toisiinsa, muodolla "f. rubescens" täplät ovat kookkaita ja sumeareunaisia, ja muodolla "f. incendium" lähes koko etusiipi on punainen. Lajista tunnetaan myös värimuoto f. "citrina", jolla punainen väri on korvautunut keltaisella.
Lajin levinneisyys ulottuu Pohjois-Espanjasta ja Irlannista Kaukasukselle ja Kiinan länsiosiin. Suomessa nätkelmäpunatäplää tavataan Ahvenanmaalla sekä maan etelä- ja keskiosissa, mutta havaintoja on hajanaisesti. Perhoset ovat lennossa heinäkuussa.


title: Nätkelmäpunatäplä

text: Nätkelmäpunatäplä on päiväaktiivinen perhonen, joka viihtyy aurinkoisilla niityillä, rannoilla ja metsänreunoilla, ei kuitenkaan kuivissa ympäristöissä. Esiintymät ovat usein hyvin paikallisia, mutta niiden yksilömäärät saattavat olla suuria. Suomessa laji on luokiteltu vaarantuneeksi ja Norjassa suojelun tarpeessa olevaksi, mutta Euroopan mittakaavassa laji ei ole harvinainen.


title: Nätkelmäpunatäplä

text: Toukka kelpuuttaa ravinnokseen useita hernekasveja, mm. apilat ("Trifolium"), nätkelmät ("Lathyrus") sekä maitteet ("Lotus").


title: Unihoc Floorball Liga

text: Unihoc Floorball Liga on Tanskan salibandyn korkein sarjataso.


title: Division 1 (Ranska)

text: Division 1 on Ranskan salibandyn korkein sarjataso.


title: Salming Férfi OBI

text: Salming Férfi OBI on Unkarin salibandyn korkein sarjataso. Sarjassa pelaa kaudella 2009-2010 11 joukkuetta.


title: Oliwan katedraali

text: Oliwan katedraali () on roomalaiskatolinen katedraali Gdańskissa, Oliwan kaupunginosassa. Katedraali on vihitty käyttöön 14. elokuuta 1594 ja se on Gdańskin roomalaiskatolisen arkkihiippakunnan tuomiokirkko, joka on pyhitetty Pyhälle kolminaisuudelle, Neitsyt Marialle ja Pyhälle Bernhard Clairvauxlaiselle.


title: Oliwan katedraali

text: Kirkon paikalla on aluksi ollut vuonna 1186 perusteun sisterssiläisluostarin kirkko. Nykyisen muotonsa se on saanut 1500–1600-luvuilla. Tuomiokirkko siitä tuli ensimmäisen kerran paavi Pius XI:n perustettua Gdanskin hiippakunnan 30. joulukuuta 1925 ja toisen kerran paavi Johannes Paavali II:n korotettua Gdanskin arkkihiippakunnaksi 1992.


title: Oliwan katedraali

text: Rakennus on kolmilaivainen basilika, joka noudattaa sisterssiläistä tyyliä. Sen korkeus on 17,7 m, leveys 19 m ja pituus 107 m. Julkisivua hallitsee kaksi 46-metristä kapeaa tornia, ja se on saanut nykyisen barokkityylisen muotonsa vuonna 1688. Kirkon sisustus muutettiin 1600-luvulla barokkityyliseksi arkkitehti Andreas Schlüterin suunnitelman mukaisesti.


title: Oliwan katedraali

text: Kirkossa on kahdet urut. Sisäänkäynnin yläpuolella olevat suuret barokkityyliset urut on rakentanut Johann Wilhelm Wulff (1763–1788). Urut on uusittu useasti, ja nykyisin ne ovat 95-äänikertaiset.


title: NW TL-4

text: NW TL-4 oli itävaltaunkarilaisen Nesselsdorfer Wagenbaun (NW) valmistama kuorma-auto. Auton kantavuus oli neljä tonnia. Malli oli TL-2-mallista tehty raskaampi muunnelma. Sen moottori ja voimansiirto perustui paljolti NW T -henkilöauton tekniikkaan. Tšekkoslovakian itsenäistyttyä auton mallinimeksi muutettiin Tatra T50. Mallin valmistus alkoi vuonna 1916 ja päättyi 1927, jolloin se korvattiin Tatra T24 -mallilla.


title: NW TL-4

text: TL-4:n voimanlähteenä käytettiin NW T -mallin nelisylinteristä, vesijäähdytteistä rivimoottoria, jonka sylinteriryhmä oli valettu yhdestä kappaleesta. Moottorissa oli puolipallon muotoiset palotilat ja sylinterikannen yläpuolinen nokka-akseli, joka toimi väliakselin ja kahden kartiohammaspyöräparin välityksellä. Moottorissa oli Boschin valmistama magneettosytytys. Polttoaineensyötöstä vastasi Zenith Pallas -kaasutin.


title: NW TL-4

text: Kytkimenä oli kartiokytkin. Sen jatkeena ollut nelivaihteinen vaihteisto oli myös peräisin T-mallista, sen sijaan jäykällä taka-akselilla ollut vetopyörästö oli varustettu henkilöautomallia suuremmalla välityssuhteella. Myös etuakseli oli jäykkä. Kummankin akselin jousituksina oli pitkittäin asennetut, puolielliptiset lehtijouset, jotka oli kiinnitetty auton suorakaiteen muotoiseen runkorakenteeseen. Taka-akselilla oli mekaanisesti toimivat rumpujarrut. Pyörinä oli teräsvaluvanteet, joissa oli umpikumirenkaat.


title: NW TL-4

text: Auton kantavuus oli 4 000 kg ja sen huippunopeus oli 25 km/h. Vetopyörästön suuremman välityssuhteen takia huippunopeus oli 10 km/h alhaisempi kuin TL-2-mallissa. Auto oli myös raskaampi, sillä runkoa ja taka-akselia oli vahvistettu sekä jarruja kasvatettu. Autosta oli myös pelkillä teräspyörillä varustettu muunnelma, jonka suurimmaksi nopeudeksi suositeltiin 15 km/h.


title: NW TL-4

text: Itävalta-Unkarin asevoimille toimitetuissa yksilöissä oli avoin, taitettavalla pressukatteella varustettu ohjaamo sekä avoin lava, jota varten oli erillinen pressu. Jokaisen armeijalle myydyn auton mukana toimitettiin perävaunu. Vuoteen 1917 mennessä armeijalle toimitettiin yhteensä 663 TL-2:a sekä raskaampaa TL-4:ää. Myynti pieneni ensimmäisen maailmansodan loppua kohti ja tarkoista toimitusmääristä ei ole tietoja.


title: NW TL-4

text: Tšekkoslovakian itsenäistyttyä vuonna 1919 Nesselsdorfer Wagenbaun uudeksi nimeksi tuli Kopřivnická Vozovka ja TL-4:stä tuli Tatra T50; TL-4 oli yrityksen ensimmäinen Tatra-merkkinen auto. Tšekkoslovakian asevoimat tilasi yritykseltä ensimmäiset moottoriajoneuvonsa, ja näiden joukossa oli myös T50-malleja.


title: NW TL-4

text: Kuvia TL-4 -sovelluksista:


title: Etanaperhoset

text: Etanaperhoset ("Limacodidae") on punatäplämäisiin perhosiin luettu pikkuperhosten heimo. Nimensä heimo on saanut toukista, jotka muistuttavat ulkonäöltään etanoita. Lajeja tunnetaan maailmanlaajuisesti noin 1000 ja enemmistö niistä esiintyy tropiikissa. Suomessa heimoa edustaa etanaperho ("Heterogenea asella").


title: Etanaperhoset

text: Aikuiset etanaperhoset ovat lähes poikkeuksetta pieniä, karvaisia perhosia ja niiden suuosat ovat surkastuneet. Pää on pieni ja jää usein keskiruumiin alle piiloon. Siivet ovat pituuteensa nähden varsin leveät ja perhonen on väritykseltään tavallisesti vaihtelevan ruskansävyinen. Takaruumis kaartuu usein jyrkästi ylöspäin.


title: Etanaperhoset

text: Etanaperhosten toukat ovat erikoisen muotoisia. Niiden käsnäjalat ovat muuttuneet imukuppimaisiksi ja rintajalatkin ovat surkastuneet. Jalkojen puutteen vuoksi toukka liikkuu aaltomaisesti ruumistaan liikutellen ja erittää alleen liukastetta helpottaakseen liikkumistaan. Monilla lajeilla on poltinkarvoja ja niihin liittyen toukan väritys on usein räikeä. Kotelo on muodoltaan kuppimainen.


title: Saskia Vester

text:
Saskia Vester (s. 24. heinäkuuta 1959, Saarbrücken, Länsi-Saksa) on saksalainen näyttelijä. Hänet tunnetaan parhaiten tv-sarjasta "KDD - Kriminaldauerdienst", jota on esitetty Saksassa vuodesta 2007. Hän on näytellyt myös tv-sarjoissa useita muita merkittäviä rooleja mm. "Kahden keikka", "Kettu", "Tatort", "Russige Zeiten", "Anwalt Abel", "Verdammt verliebt", "SOKO 5113" ja "Die Landärztin".
Vester on näytellyt myös useissa elokuvissa.


title: Saskia Vester

text: Hän on valmistunut New School of Dramasta Münchenissä. Saskia Vester opiskeli 6 vuotta balettia.Saskia Vester on naimisissa Roby Flörken kanssa, heillä on kaksi lasta Josefine ja Bruno. He asuvat Berliinissä.


title: Venäjän salibandyliiga

text: Venäjän Salibandyliiga on Venäjän salibandyn korkein sarjataso.


title: Black Manta

text: Black Manta, oikealta nimeltään David Hyde, on DC Comics -kustantamon sarjakuvissa esiintyvä superroisto. Bob Haneyn ja Nick Cardyn luoma hahmo esiintyi ensimmäisen kerran vuonna 1967 "Aquaman" -sarjakuvalehden numerossa 35. Hahmo tunnetaan Vesimiehen arkkivihollisena.


title: Black Manta

text: Alun perin Black Mantalla ei ollut synnyintarinaa, mutta vuonna 1993 "Aquaman" sarjakuvalehden numerossa kuusi hänen kerrottiin varttuneen Baltimoressa, Marylandissa. Nuorena hän piti meren läheisyydessä leikkimisestä. Kerran rannalla ollessaan, hän joutui siepatuksi veneeseen ja seksuaalisesti hyväksikäytetyksi. Poika huomasi lähellä olleen Vesimiehen ja hänen delfiininsä, ja yritti viittoilla apua, mutta sankari ei huomannut poikaa. Hän joutui puolustamaan itseään väkivaltaisesti tappamalla puukolla yhden kiduttajistaan. Selvittyään traumaattisesta kokemuksesta hän jäi vihaamaan merta ja erityisesti Vesimiestä.


title: Black Manta

text: Toinen synnyintarina kerrottiin vuoden 2003 Aquaman sarjakuvalehden numerossa kahdeksan.Tarinassa pelkkänä Davidina tunnettu poika kerrottiin olevan autistinen orpo, joka sijoitettiin Arkhamin mielisairaalaan. Poika tunsi miellyttäväksi olla jääkylmässä vedessä, kun taas puuvilla lakanat toivat hänelle tuskallisia kipuja. Tämä aiheutti myös hämminkiä Arkhamissa, jossa lääkärit eivät tienneet autismista ja he päätyivät aina sitomaan Davidin sänkyyn kiinni. Sittemmin hän kiinnostui erityisen paljon Vesimiehestä nähtyään tämän televisiossa.


title: Black Manta

text: Hän päätyi myöhemmin koevaiheessa olleeseen hoitomenetelmään, joka vaikutti parantavan sairauden, mutta hoito jätti hänet väkivaltaiseksi. Tämän seurauksena hoidon päätyttyä se tappoi lähellä olleet tiedemiehet ja pakeni Arkhamista.


title: Black Manta

text: Kasvettuaan aikuiseksi hän suunnitteli asun pääosin mustasta märkäpuvusta ja otti ison ötökkää muistuttavan kypärän, jolla se kykenisi ampumaan säteitä silmistään. Hän otti nimekseen Black Manta ja värväsi itselleen naamioidun armeijan, josta tuli pahamaineinen joukko Atlantiksessa. Sittemmin useiden vuosien ajan Black Mantasta tuli Vesimiehen pahin vihollinen, joka yritti päästä eroon sankarista ja saada enemmän valtaa itselleen Atlantisissa. Hän muun muassa tappoi Vesimiehen pojan Arthur Curry Juniorin, jonka seurauksena Vesimies jäi hautomaan kostoa. Myöhemmin Black Manta muunnettiin rauskun ja ihmisen risteytykseksi. Hän jatkoi kuitenkin vanhan asunsa pitämistä peittääkseen uuden ulkomuotonsa.


title: Black Manta

text: Black Manta vieraili The Superman/Aquaman Hour of Adventure ohjelmassa ja sittemmin Aquaman-sarjassa, kun jaksot kasattiin Vesimiehen omaksi sarjaksi edellä mainitusta ohjelmasta.


title: Black Manta

text: Ted Knight oli Black Mantan äänenä vuosina 1967-1968. Black Manta teki sarjassa ensi esiintymisensä jaksossa "Menace of the Black Manta". Se toimi pääosin yksin ja käytti apunaan rauskumiehiä. Black Manta useimmiten kulki mustalla rauskualuksellaan pitkin merta.


title: Black Manta

text: Avausjaksossaan se yritti päästä eroon Vesimiehestä hypnotisoimalla valaan, joka yritti käydä Vesimiehen kimppuun. Sillä välin Black Manta yritti ryöstää erään laivan koralliliutalla, mutta Vesimies yhdessä Vesipojan kanssa estivät hänen aikeensa.


title: Black Manta

text: Black Manta palasi sarjan 12. jaksossa "The Microscopic Monsters", jossa se varasti Vesimieheltä mikroskooppisia eliöitä suurentavan laitteen. Samalla hänen kätyrinsä sieppasivat Vesipojan, joka oli panttivankina. Vesipoika onnistui kuitenkin karkaamaan ja Black Manta uhkasi muuttaa jokaisen eliön jättiläiseksi mikäli Vesimies ei päästäisi häntä menemään. Black Manta joutui kuitenkin pakenemaan tyhjin käsin, kun Vesipojan merihevonen Imp hyökkäsi Black Mantan kimppuun ja suurennuslaite tuhoutui.


title: Black Manta

text: Kolmannen kerran se esiintyi jaksossa 19 "The Trio of Terror", jossa Black Manta teki yhteistyötä Vassan ja The Brainin kanssa. Black Manta ja Vassa olivat lähinnä syöttinä, kun Black Manta yritti tuhota Atlantsta. Kaksikko lopulta palasi takaisin piilopaikkaansa, jonne myös Vesimies ilmaantui. The Brain nappasi Vesimiehen, mutta ei saanut pidettyä häntä vangittuna, jonka johdosta Black Manta tuhosi The Brainin aluksen. Yritettyään paeta Vassa tuhosi Black Mantan aluksen.


title: Black Manta

text: Neljäs esiintyminen tapahtui jaksossa "The Devil Fish", jossa Black Manta huomaa Vesimiehen liittolaisen Mark Bartholomewin vedenalaisen aluksen (Sea Devil), joka kulkee yhtänopeasti, kuin hävittäjät taivaalla, lisäksi se on erittäin kestävä pystyessään murtamaan kallioita. Hän kaappaa aluksen teräsverkolla, mutta Vesimiehen kutsumien kalojen ansiosta he rikkovat verkon, jonka myötä se pääsee karkuun. Black Mask suuntaa kohti piilopaikkaansa, jonne Mark on matkalla jahdatessaan Black Mantaa. Vesimies kuitenkin saapuu pilaamaan Black Mantan suunnitelman ja he palaavat kotiin.


title: Black Manta

text: The All-New Super Friends Hour animaatiossa Black Manta tunnettiin pelkästään nimellä Manta ja sen asu oli normaalin mustan sijaan oliivin ruskea. Seuraavassa Superystävät sarjassa Black Manta oli Tuomion Legioonan jäsen. Hahmon äänenä toimi Ted Cassidy.


title: Black Manta

text: Black Manta esiintyi Justice League Unlimitedissa vierailevana hahmona, jossa hahmon äänenä toimi Michael Beach.


title: Black Manta

text: Sarjassa hahmo tunnettiin nimellä Devil Ray, koska sarjan käsikirjoittajan Dwayne McDuffien mukaan hahmon nimen oikeudet oli varattu jo Aquaman pilottijaksolle. Sarjassa Devil Ray oli Superrikollisten Salaisen Yhteisön jäsen. Se auttoi muun muassa Groddia varastamaan jäävuoreen jäätyneen viikinkilaivan yhdessä Killer Frostin, Helleaallon ja Gigantan kanssa.


title: Black Manta

text: Black Mantalla oli cameorooli animaatioelokuvissa , jossa se näkyi elokuvan lopussa vilaukselta.


title: Black Manta

text: Kevin Michael Richardson toimi Black Mantan äänenä Batman – pelottomat sarjassa, jossa se oli vierailevana hahmona. Ensiesiintymisensä Black Manta teki joulukuussa 2008 jaksossa "Evil Under the Sea!".


title: Black Manta

text: Black Manta on sarjassa palkkamurhaaja, jonka muun muassa Merimestari palkkasi tappaakseen Vesimiehen. Black Manta kuitenkin pettää Merimestarin, joka onnistui nappaamaan Vesimiehen ja yrittää tuhota Atlantisin. Merimestari kuitenkin vapauttaa Vesimiehen, jotka päättävät pysäyttää Batmanin kanssa Black Mantan aikeet.


title: Black Manta

text: Black Manta tekee toisen esiintymisensä sarjan jaksossa "Enter the Outsiders!". Lyhyessä esiintymisessä Batman ja B'wana Beast pysäyttävät hänen ryöstöaikeensa.


title: Black Manta

text: Kolmannen kerran se esiintyy jaksossa "Game Over for Owlman", jossa Black Manta liittyy Owlmanin johtamaan rikollisjärjestöön. Batman kuitenkin estää heidän aikeensa vallata rinnakkaisuniversumin. Black Manta tekee myös muutaman pienen roolin jaksoissa "Night of the Huntress" ja "Deep Cover for Batman".


title: Black Manta

text: Jaksossa "Mayhem of the Music Meister" Black Manta, Gorilla Grodd ja Kellokuningas joutuvat Music Meisterin mielenhallintaan muutaman muun sankarin kanssa, jotka auttavat Music Meisteria raketin laukaisemisen ohella pakenemaan Batmanilta.


title: Black Manta

text: Black Mantan toinen animaatioelokuvarooli oli ensimmäisen tapaan issä cameorooli. Se näkyi hetkellisesti yrittäessään muiden rikollisen kanssa napata Teräsmiehen ja Batmanin Luthorin asettaman palkkion vuoksi.


title: Muriel Baumeister

text:
Muriel Baumeister (s. 24. tammikuuta 1972 Salzburg, Itävalta) on itävaltalais-saksalainen näyttelijä. Hänet tunnetaan parhaiten televisiosarjoista "Rikospiiri Hampuri E", jossa hän näytteli Carla Simonia, ja "Ein Haus in der Toskana", jossa hänen roolihenkilönsä oli Bea Donner. Hän on näytellyt myös televisiosarjoissa "Kettu", "Tatort", "Bis in die Spitzen", "Polizeiruf 110", "Der Landarzt", "Derrick" ja "Siska".
Baumeister oli naimisissa Rainer Streckerin kanssa 1990-luvulla. Heillä on vuonna 1994 syntynyt poika Linus. Baumeister oli kihloissa Pierre Bessonin kanssa, ja heillä on vuonna 2006 syntynyt tytär Frieda.


title: Kanadan salibandyliiga

text: Kanadan salibandyliiga on Kanadan salibandyn korkein sarjataso. Se koostuu kolmesta eri sarjasta ja sen lisäksi Kanadassa pelataan vielä Canada Cup.


title: Aleksandr Fatkullin

text: Aleksandr Fatkullin (s. 22. marraskuuta 1961) on venäläinen entinen jääkiekkopuolustaja, joka pelasi rightin puolelta.


title: Aleksandr Fatkullin

text: Fatkullin aloitti uransa kaudella 1983–1984 kasvattajaseurassaan Sibir Novosibirskissä. Joukkue putosi heti hänen tulokaskautensa jälkeen Neuvostoliiton pääsarjasta sarjatasoa alemmas. Fatkullin pelasi kauden siellä ja siirtyi sen jälkeen kaudeksi 1985–1986 Spartak Moskovan riveihin. Kesken kauden 1989–1990 hän vaihtoi Spartakista Krylja Sovetoviin. Fatkullin siirtyi kauden 1991–1992 lopulla sieltä Sveitsin Nationalliga A:n EHC Churin riveihin, jossa hän ehti pelata vain kaksi ottelua.


title: Aleksandr Fatkullin

text: Kaudeksi 1992–1993 Fatkullin siirtyi Suomeen ja pelasi kauden II-divisioonaa SaPKon riveissä. Hän kuului joukkueen parhaimmistoon ja tekikin kauden aikana 42 ottelussa tehot 29+46=75. SaPKo nousi seuraavaksi kaudeksi I-divisioonaan. "Sasha" pelasi myös yhden ottelun sarjatasoa ylempänä Jokipojissa.


title: Aleksandr Fatkullin

text: Noin I-divisioonakauden 1993–1994 puolessa välissä Fatkullin siirtyi SaPKosta samassa sarjassa pelanneeseen Kokkolan Hermekseen. Kaudeksi 1994–1995 hän siirtyi pelaamaan II-divisioonaa Kotkan Titaaneihin ja oli nostamassa joukkuetta I-divisioonaan keväällä 1995. Fatkullin pelasi Titaaneissa kaksi seuraavaa kautta.


title: Aleksandr Fatkullin

text: Fatkullin palasi kotimaahansa kaudeksi 1997–1998 ja aloitti kauden TsSKA Moskovan riveissä. Hän palasi sieltä seitsemän ottelun jälkeen takaisin Suomeen ja SaPKon riveihin. Kymmenen SaPKo-ottelun jälkeen Fatkullin siirtyi sarjatasoa alemmas Kouvolan KooKoon riveihin.


title: Aleksandr Fatkullin

text: Kevään 1998 jälkeen Fatkullin on pelannut vain kaudella 2001–2002 Itä-Euroopan liigaa HK MGU Moskovan joukkuessa, jossa hänen uransa päättyi. Fatkullin pelasi Neuvostoliiton ja Venäjän pääsarjassa yhteensä 270 ottelua tehoin 29+71=100 ja keräsi niissä 269 jäähyminuuttia.


title: Shellshock 2: Blood Trails

text: Shellshock 2 : Blood Trails on Rebellion Developmentsin kehittämä ja Eidos Interactiven julkaisema FPS-peli joka on jatko osa pelille "". Peli julkaistiin PlayStation 3 ja Xbox 360 -konsoleille sekä Microsoft Windowsille helmikuussa 2009.


title: Shellshock 2: Blood Trails

text: Peli sijoittuu Vietnamin sodan ajalle. Pelaajan tehtävänä on selvittää kuka tai mikä on White Knight. Heti pelin alussa pelin päähahmon veli Cal joka on saanut jonkinlaisen tartunnan karkaa sotilastukikohdasta jolloin pelaaja lähtee etsimään häntä. Peli eroaa edeltäjästään siten että nyt pelaajalla on vastassaan normaaleiden sotilaiden lisäksi kemiallisen aseen takia tartunnan saaneita sotilaita mitä ei pelin aikaisemmassa osassa ollut. Pelissä on 10 kenttää.


title: Annukka Ahola

text: Annukka Ahola (ent. Mäenpää, s. 4. maaliskuuta 1955) on suomalainen säveltäjä ja oopperalaulaja.


title: Annukka Ahola

text: Annukka Ahola on opiskellut Sibelius-Akatemiassa solistisella osastolla Jolanda di Maria Petrisin johdolla ja suorittanut laulun diplomin ja laulunopettajan tutkinnon vuonna 1981. Hän on täydentänyt lauluopintojaan ulkomailla mm. Vera Rózsan, Rita Streichin ja Sylvia Gestyn johdolla sekä kotimaassa opettajanaan Ritva Auvinen.


title: Annukka Ahola

text:
Annukka Ahola voitti Timo Mustakallio -laulukilpailun Savonlinnassa 1979.
Hän on tehnyt oopperarooleja Suomen Kansallisoopperassa, Savonlinnan Oopperajuhlilla, maakuntaoopperoissa ja Ilmajoen Musiikkijuhlilla. Hän on esiintynyt Radion sinfoniaorkesterin ja useiden kotimaisten kaupunginorkestereiden solistina sekä oratoriosolistina.


title: Annukka Ahola

text: Annukka Ahola on toiminut laulunopettajana mm. Hämeenlinnan musiikkiopistossa ja Kirkkonummen musiikkiopistossa.


title: Annukka Ahola

text: Ahola on työskennellyt yhä enemmän säveltäjänä, sanoittajana ja sovittajana. Tuotantoon kuuluu laulu-, soitinyhtye- ja kuoromusiikkia, josta on julkisesti esitetty yli 150 laulua ja aariaa.


title: Annukka Ahola

text: Annukka Ahola sävelsi tilausteoksena Porkkala-oopperan kirjailija Arto Niemisen librettoon, juhlistamaan Porkkalan palautuksen 50-vuotisjuhlaa Kirkkonummella 2006. Ooppera sai Vuoden 2006 kulttuuriteko -palkinnon Kirkkonummella. Toinen Aholan säveltämä ooppera Maailman valo Laura Voipion librettoon esitettiin Kirkkonummen kirkossa syksyllä 2010. Oopperan ohjasi Juulia Tapola. Viimeisin Annukka Aholan ooppera on Joulun tähti, jota esitettiin myös Kirkkonummen kirkossa marraskuussa 2014. Libretto on Aholan omaa käsialaa, ja oopperan ohjasi Eija Ahvo.


title: Annukka Ahola

text: Muuta tuotantoa ja konsertteja:


title: Ajan valtiaat

text: Ajan valtiaat ("The Langoliers", Suomessa myös nimillä "Langolieerit" ja "Välitila") on vuonna 1995 tehty kaksiosainen minisarja, joka perustuu kirjailija Stephen Kingin pienoisromaaniin "Langolieerit", joka löytyy kokoelmasta "Sydänyö". Minisarjan on ohjannut Tom Holland, joka tunnetaan muun muassa kauhuelokuvista "Kauhun yö", "Child’s Play" ja "Vainottu". Niistä viimeksi mainittu perustuu sekin Kingin teokseen.


title: Ajan valtiaat

text: Yölento lähtee Los Angelesista kohti Bostonia, jolloin se joutuu ylittämään Mojaven autiomaan. Lentokapteeni Brian Engle, joka on matkustajana koneessa, herää sokean pikkutytön, Dinahin, kiljuntaan. Hän ymmärtää syyn hätään: tytön täti on kadonnut jäljettömiin, mutta niin on suurin osa muistakin matkustajista – jopa lentäjät. Jäljellä on vain kymmenen matkustajaa ja kone lentää ilmassa automaattiohjauksen ansiosta. Matkustajien suureksi helpotukseksi mukana on Engle, joka voi saada lentokoneen turvallisesti maan kamaralle. Lisää pelottavia asioita käy kuitenkin pian ilmi: yhteydet lentokenttiin ovat poikki ja ikkunoista näkyvä maailma näyttää kuolleelta. Kun matkustajat suunnittelevat pakkolaskua polttoaineen hupenemisen vuoksi, he ymmärtävät jonkin olevan pahasti pielessä – eikä tilannetta helpota lainkaan liikemies Craig Toomey, jossa ilmenee mielipuolisuuden merkkejä.


title: Keltasiivet

text: Keltasiivet (Lithosiinae) on siilikkäiden heimoon kuuluva perhosryhmä, jonka useimmat lajit elävät maapallon trooppisilla alueilla.


title: Keltasiivet

text: Keltasiipien ryhmä on verraten huonosti tunnettu eikä sen sisäisestä taksonomiasta ole varmuutta. Ne ovat pieniä, pitkänomaisia ja litteitä perhosia, joiden imukärsä on hyvin kehittynyt ja lajit vierailevatkin usein kukilla.. Etusiivet ovat kapeat ja kärjestään usein pyöristyneet. Siipisuonituksessa ja genitaaleissa on huomattavia eroja, mutta pistesilmät ovat hyvin pienet tai puuttuvat kokonaan.


title: Keltasiivet

text: Munat ovat muista siilikäsryhmistä poiketen sileäpintaisia. Toukat ovat vähemmän karvaisia kuin muiden siilikkäiden toukat ja ne käyttävät ravinnokseen putkilokasvien lisäksi myös sammalia, maksasammalia, jäkäliä sekä puiden oksilla kasvavia leviä. Koteloiden sijainti ja ulkoasu vaihtelevat hyvin paljon huomaamattomista, tiiviin kotelokopan ympäröimistä räikeänvärisiin.


title: Keltasiivet

text: Keltasiipiä tavataan maailmassa noin 3500 lajia, joista 105 esiintyy palearktisella alueella ja 39 Euroopassa. Ryhmän lajeja tavataan etenkin trooppisessa Amerikassa, Etelä- ja Kaakkois-Aasiassa sekä Australiassa.


title: Keltasiivet

text: Suomessa ryhmän lajeja on tavattu 17, joista yksi on vakinaiseen lajistoon kuulumaton harhailija .


title: Seppolan yläaste

text: Seppolan yläaste eli "Seppolan koulu" oli Jämsän keskustassa sijainnut koulu, jonka harjannostajaiset pidettiin 5. elokuuta 1952. Viimeisetkin luokat siirtyivät kouluun 1953. Seppolan koulussa opiskeli parhaimmillaan noin 700 oppilasta ja vuosiluokkia olivat 7–9 (luokat A–F).


title: Seppolan yläaste

text: Koulua laajennettiin kaksi kertaa. Ensimmäisessä laajennuksessa 1956 rakennettiin nykyinen liikuntasali ja 1980–1981 laajennuksessa rakennettiin teknisen tilat ja nykyinen ruokasali. Uusi ilmastointi rakennettiin 1980-luvun alussa ja sen myötä alkoivat koulun sisäilmaongelmat. 2000-luvun alussa koulun alakerta kärsi vesivahinkojen takia homevaurioista ja se suljettiin. Ensimmäiset parakit otettiin käyttöön vuonna 2007, jolloin parakkiopiskeluun siirrettiin kolme luokkaa. Parakeissa opiskeltiin vuoden 2011 loppuun, jolloin koulu lakkautettiin ja opetus siirtyi vuoden 2012 kevätlukukauden alkaessa uuteen Paunun kouluun.


title: Vähätori

text: Vähätori () on tori Turussa vanhan pääkirjaston edustalla. Vähätori sisältyi jo Turun palon jälkeen laadittuun Engelin asemakaavaan vuodelta 1828 nimellä Trekantiga torg. Tori kunnostettiin pihakatutyyppiseksi oleskelutilaksi vuosina 2009–2010. Kunnostukseen kustannuksista puolet saatiin Euroopan aluekehitysrahastolta. Rakennustuoteteollisuus RTT ja Puutarhaliitto antoivat Vähätorille kunniamaininnan Vuoden ympäristörakenne -kilpailussa vuonna 2011.


title: Vähätori

text: Torilla oleva Gustav Albert Petreliuksen vuonna 1924 lahjoittama ja Gunnar Finnen ja Armas Lindgrenin veistämä G. A. Petreliuksen suihkukaivo on myös kunnostettu vuonna 2010. Suihkukaivon vieressä sijaitsee Saara Ekströmin 14 metriä pitkä happokäsitellystä corten-teräksestä valmistettu tilataideteos "Kertosäe".


title: Salem’s Lot (vuoden 2004 elokuva)

text: Salem's Lot on vuonna 2004 tehty minisarja. Se on uusintaversio vuoden 1979 minikauhusarjasta Kauhujen kaupunki (Salem's Lot). Elokuva perustuu kirjailija Stephen Kingin kauhuromaaniin nimeltään Painajainen. Elokuvan on ohjannut Mikael Salomon.


title: Salem’s Lot (vuoden 2004 elokuva)

text: Elokuva alkaa New Yorkissa, kun eräs mies hyökkää papin kimppuun, jolloin he tippuvat kerrostalon ikkunasta alas kadulle. Heidät viedään sairaallaan, jossa papin kimppuun hyökännyt mies paljastuu Ben Mears nimiseksi kirjailijaksi. Vammoitunut Mears alkaa kertomaan eräälle hoitajalle Jerusalem's Lotin pikkukaupungista, jota paikalliset kutsuivat 'Salem's Lotiksi. Ja syy outoon tekoonsa liittyy jollain lailla kaupunkiin, jossa eräänä päivänä verinen painajainen lähti käyntiin.


title: Vesa Karjalainen

text: Vesa Karjalainen (s. 15. tammikuuta 1966 Savonlinna) on suomalainen entinen jääkiekkoilija. Hän pelasi rightin puolelta laitahyökkääjänä. Karjalainen pelasi urallaan 442 ottelua SM-liigassa ja teki niissä tehot 142+128=270. Jäähyminuutteja tuli 154. Hän pelasi urallaan viidessä eri maassa, joista ulkomailla Saksassa, Norjassa, Tšekissä ja Italiassa. Nykyään Karjalainen toimii Mestis-joukkue Kiekko-Vantaan apuvalmentajana.


title: Vesa Karjalainen

text: Karjalainen on Savonlinnan Pallokerhon kasvatti. Hän pelasi ensimmäiset ottelunsa I-divisioonassa kaudella 1984–1985. 18-vuotiaana miesten peleissä debytoinut Karjalainen teki tulokkaaksi hyvät tehot (10+23=33). Hän oli koko sarjan pistepörssin seitsemästoista. Kausi 1986–1987 oli todellinen läpimurto I-divisioonassa Karjalaisen tehdessä runkosarjassa tehot 39+23=62. Hän oli pistepörssin yhdeksäs ja maalipörssissä hän oli toinen Imatran Ketterän Patrick Ryanin kanssa edellään vain Vaasan Sportin Håkan Hjerpe.


title: Vesa Karjalainen

text: Kaudeksi 1987–1988 Karjalainen siirtyi tuolloin I-divisioonassa pelanneen HPK:n riveihin. Hän paransi edellisen kauden pistesaldoaan entisestään tehdessään tehot 40+36=76. Karjalainen oli pistepörssin kolmas ja maalipörssin toinen. Hänellä oli kauden paras +/– -saldo (+67) ja hänet valittiin kauden päätteeksi myös ensimmäiseen tähdistökentälliseen, jossa kaikki pelaajat olivat HPK:sta, paitsi pistepörssivoittaja Jari Hirsimäki. Kauden päätteeksi HPK nousi SM-liigaan. Karjalainen edusti joukkuetta seuraavat neljä kautta.


title: Vesa Karjalainen

text: Tulokaskausi 1988–1989 SM-liigassa toi Karjalaiselle tehot 15+13=28. Seuraavalla kaudella hän teki 38 pistettä, mikä oli HPK:n neljänneksi paras saldo. Karjalainen voitti SM-pronssia keväällä 1991. Hän siirtyi kaudeksi 1992–1993 KalPan riveihin, mutta palasi taas seuraavaksi kaudeksi HPK:hon. Kaudella 1993–1994 Karjalainen pelasi myös I-divisioonaa FoPSin, KooKoon sekä TuTon riveissä. Hän pelasi TuTossa kauden loppuun ja oli keväällä 1994 nostamassa joukkuetta SM-liigaan.


title: Vesa Karjalainen

text: TuTon noustua SM-liigaan Karjalainen edusti sitä kaksi kautta. Kaudella 1994–1995 hän oli TuTon kolmanneksi paras pistemies tehoilla 16+23=39. Lukema oli Karjalaisen henkilökohtainen yhden kauden piste-ennätys SM-liigassa. Seuraavalla kaudella hän teki tehot 19+11=30 ja oli taas joukkueen kolmanneksi paras pistemies, mutta paras maalintekijä. Hän jakoi joukkueen sisäisen maali- sekä pistepörssin sijoituksensa Juha Virtasen kanssa. TuTon kausi päättyi pettymykseen, kun joukkue putosi takaisin I-divisioonaan. Karjalainen palasi kaudeksi 1996–1997 HPK:hon ja voitti SM-pronssia keväällä 1997.


title: Vesa Karjalainen

text: Karjalainen pelasi kauden 1997–1998 Saksan kolmanneksi korkeimmalla sarjatasolla, Oberligan SC Bietigheim-Bissingenissä ja kauden 1998–1999 hän aloitti Ässissä. Karjalainen kuitenkin jätti joukkueen 12 ottelun jälkeen ja siirtyi sieltä norjalaiseen Viking IK:hon, josta matka jatkui loppukaudeksi kasvattajaseuraan SaPKoon. Kausi 1999–2000 hänellä kului kokonaan Ässissä. Karjalainen pelasi kaudella 2000–2001 Tšekin Extraliigan HC Litvínovissa, mutta loppukausi meni Italian Serie A:n SSI Vipitenossa.


title: Vesa Karjalainen

text: Karjalainen pelasi vielä kaudella 2001–2002 Norjan toiseksi korkeimmalla sarjatasolla Stavanger Oilersin riveissä ja hänen uransa loppui kaudella 2003–2004 SaPKossa, joka pelasi Suomi-sarjaa.


title: Vesa Karjalainen

text: Kaudeksi 2011–2012 Karjalainen siirtyi Mestis-joukkue Kiekko-Vantaan apuvalmentajaksi Samu Kuituselle.


title: Luettelo televisiosarjan Hercules jaksoista

text: Tämä on luettelo Hercules -televisiosarjan jaksoista. Ohjelma alkoi Yhdysvalloissa 16. tammikuuta 1995 ja päättyi 22. marraskuuta 1999.


title: Transformers: War for Cybertron

text: Transformers: War for Cybertron on High Moon Studiosin kehittämä ja Activisionin julkaisema kolmannen persoonan ammuntapeli. Peli julkaistiin kesäkuussa 2010 Microsoft Windowsille, PlayStation 3:lle ja Xbox 360:lle. Hasbro ilmoitti pelin saavan lelumalliston myöhemmin vuonna 2010.


title: Transformers: War for Cybertron

text: Peli sjoittuu Aligned-jatkumoon myöhemmin samana vuonna ilmestyneen animaatiosarjan "" ohella.


title: Transformers: War for Cybertron

text: Kumpaankin kampanjaan voi valita kolme eri hahmoa, joilla pelata. Kun pelaa yhdellä niistä, kaksi seuraavat hahmoa minne tämä ikinä meneekin ja taistelevat tämän rinnalla vihollisia vastaan.


title: Transformers: War for Cybertron

text: Moninpelitilassa voi myös luoda oman hahmon pelata sillä sen sijaan, että valitsee jo olemassa olevan hahmon. Hahmo voi edustaa yhtä neljästä eri luokasta, jotka ovat tiedustelija ("scout"), sotilas ("soldier"), tiedemies ("scientist") tai johtaja ("leader").Shockwave, Demolishor ja Jazz olivat avattavissa moninpelitilaan myös pelin esitilauksessa.


title: Transformers: War for Cybertron

text: Pelin tapahtumat sijoittuvat Cybertronille kauan ennen kuin transformerit ensi kertaa ilmestyivät Maahan. Cybertronin asukkaat ovat jakautuneet kahteen osapuoleen, jotka ovat sodassa keskenään. Megatron ja hänen julmat Decepticoninsa etsivät "pimeäksi energoniksi" kutsuttua voimanlähdettä uskoen voivansa siten palauttaa Cybertronin takaisin Kultakauteen. Megatron murtautuu Barricaden ja Brawlin avustuksella laitokseen, jossa pimeää energonia säilytetään. Entinen Taivaskomentaja ja nykyinen pimeän energonin vartija Starscream on yhtä innokas käyttämään sitä. Nähtyään miten Megatron hallitsi sitä, hän oli valmis Thundercrackerin sekä Skywarpin kanssa palvelemaan häntä. Yksi Starscreamin sotilaista, Jetfire, ei kuitenkaan suostunut kääntymään Decepticoniksi ja lähti varoittamaan Autobottien johtajaa, Zeta Primea. Starscream sen sijaan lähti aktivoimaan energonsiltaa, joka tuottaisi lisää pimeää energonia. Kun silta oli aktivoitu, Megatron lähti Soundwave ja Breakdown mukanaan kohti Iaconia, Autobottien pääkaupunkia. He hyökkäävät Zeta Primen kimppuun saadakseen Omega-avaimen, jonka he luulivat avaavan Omegaportin, Cybertronin ydintä suojaavan portin. Avain oli kuitenkin todellisuudessa laite, joka herättää todellisen avaimen, Omega Supremen, Cybertronin viimeisen vartijarobotin. Decepticonit onnistuvat korruptoimaan Omega Supremen sekä Cybertronin ytimen pimeällä energonilla.


title: Transformers: War for Cybertron

text:
Zeta Primen oletetaan kuolleen ja nuori Autobotti Bumblebee ilmoittaa asiasta kahdelle Autobotille nimeltä Optimus ja Ratchet. He lähtevät pysäyttämään Megatronia. Taisteltuaan Starscreamia vastaan he saavat tietää, että Zeta Prime ei ollutkaan kuollut, vaan vankina Decepticonien pääkaupungissa, Kaonissa. Sideswipen avulla Optimus ja Bumblebee vapauttavat Air Raidin, Arceen ja monta muuta Autobottia. He yrittävät vielä vapauttaa Zetan, jota Soundwave piti laitteistossa, joka imi energiaa Zetan kipinästä. Soundwaven apurit Frenzy, Rumble ja Laserbeak pidättelevät heitä, mutta epäonnistuvat. Soundwave pakenee ja Zeta Prime kuolee elämänvoimansa menettyään. Optimus vie hänen ruumiinsa Suurneuvostolle pyytäen samalla heiltä apua. Mutta neuvosto sanoo, että sen tehtävä on vain valita Prime johtamaan Autobotteja. Optimus saa kuulla olevansa ainoa elossa oleva Prime ja tästedes hänen nimensä oli Optimus Prime. Optimus lähtee Ironhiden ja Warpathin avulla puhdistamaan ydintä. Samalla Ratchet yritti korjata Omega Supremea. Optimus pääsee Cybertronin ytimeen, jossa ydin kertoo voivansa puhdistaa itsensä pimeästä energonista sammuttamalla itsensä miljooniksi vuosiksi. Sinä aikana Cybertron ehtisi muuttua kylmäksi ja asuinkelvottomaksi. Autobotit päättivät lähteä evakkoon. Mutta sitä ennen ydin antaa Optimukselle tehtävän: hänen oli pidettävä huolta Johtajuuden Matrixista, joka sisälsi osan ytimen voimasta. Niin kauan kuin Matrix säilyisi, myös ydin pysyisi elossa. Kun Autobotit olivat evakuoitumassa, Megatron yritti avaruusasema Trypticonin aseilla tehdä selvää Autoboteista. Kun Jetfire, Air Raid ja Silverbolt olivat menossa tuhoamaan Trypticonia, ilmeni, että se olikin suurikokoinen Decepticon. He pudottivat Trypticonin Cybertronille, missä muut Autobotit sitten tuhosivat hänet, pudottamalla hänet energonaltaaseen. Lopussa Optimuksen ryhmä aloittaa oman pakoaluksensa, Arkin, rakentamisen.
War for Cybertronille ilmestyi jatko-osa, "", vuonna 2012.


title: Civilization V

text: Sid Meier's Civilization V (yleisesti Civilization V tai Civilization 5) on Firaxis Gamesin kehittämä ja 2K Gamesin julkaisema vuoropohjainen strategiapeli. Peli julkaistiin Windowsille syyskuussa 2010, OS Xlle 23. marraskuuta 2010 ja Linuxille 10. kesäkuuta 2014.


title: Civilization V

text: "Civilization V:ssä" pelaaja ohjastaa valitsemaansa kansakuntaa aina esihistoriallisista ajoista nykypäivään saakka valitulla karttapohjalla. Pelin tavoitteena on saavuttaa voittoon tarvittavat vaatimukset, tutkimalla uusia teknologioita, valloittamalla muita kansakuntia, solmimalla diplomaattisia suhteita, sekä kehittämällä kansakunnan infastruktuuria sekä taloutta. Peli on rakennettu kokonaan uudelle pelimoottorille, ja uutuutena kartat koostuvat nelikulmioiden sijaan kuusikulmioista. Pelistä on jätetty pois monia Civilization IV:ssä esiintyviä ominaisuuksia, kuten esimerkiksi vakoilu ja uskonto (nämä kuitenkin lisättiin peliin myöhemmin lisäosien mukana).


title: Civilization V

text: Civilization V on vuoropohjainen strategiapeli.


title: Civilization V

text: Pelin yksi uusista ominaisuuksista on yhteiskuntapolitiikka. Vaihtoehtona on kymmenen erilaista politiikan muotoa. Uusia muotoja voi omaksua keräämällä kulttuuripisteitä, joita vaaditaan sitä enemmän, mitä edistyneempiä valtiomuotoja kohti kuljetaan. Kulttuuripisteitä kerätään rakentamalla tiettyjä rakennuksia tai ihmeitä. Niitä voi kerätä myös liittoutumalla sellaisten kaupunkivaltioiden kanssa, joiden erikoisuus on kulttuuri.


title: Civilization V

text: Yleensä vain yksi yksikkö voi olla yhdessä kuusikulmioruudussa, kaupunkiruudut mukaan lukien. Poikkeuksena ovat siviiliyksiköt, jotka voivat olla samassa ruudussa sotilasyksikön kanssa. Yksiköt liikkuvat usein vähintään kaksi ruutua vuorossa, mutta vaikeakulkuisessa maastossa liikkuminen on hitaampaa, kuten metsässä ja jokea ylitettäessä. Vierekkäiset yksiköt voivat vaihtaa paikkoja kuusikulmioruudukolla. Yksiköiden kehittäminen on hitaampaa, ja suurien joukkojen ylläpitäminen tulee pelaajalle kalliiksi. Yksiköt eivät enää välttämättä tuhoudu, jos häviävät taistelun. Pitkän toimintamatkan yksiköt (esim. jousiampujat ja tykistö) voivat nyt hyökätä yhtä kuusikulmioruutua kauempaa kuin lähitaisteluyksiköt, mutta tämä riippuu yksikön omasta sijainnista ja maastosta. Erilliset kuljetusalukset on poistettu. Yksiköt muuttuvat automaattisesti kuljetusaluksiksi kun menevät veteen, mutta ne eivät pysty puolustamaan itseään.


title: Civilization V

text: Kaupungit leviävät kolmelle ruudulle kahden sijasta. Maarajat leviävät nyt yksi kuusiokulmioruutu kerrallaan, ja mitä vaikeampi maasto on kyseessä sitä kauemmin laajeneminen vie. Pelaaja pystyy myös ostamaan kuusiokulmioruutuja, mutta tämä saattaa johtaa konflikteihin muiden kansojen kanssa. Aikaisemmasta osasta poiketen kaupungit pystyvät nyt puolustamaan itseään ilman sinne sijoitettuja joukkoja, ja hyökkääjän pitää saada puolustuksen pisteet nollaan ennen kuin kaupungin pystyy valloittamaan. Yksiköt pystyvät avustamaan kaupungin puolustuksessa, mutta kaupunkiin linnoittumisen sijasta yksikkö voi "liittyä" kaupunkiin lisäten täten sen puolustuspisteitä. Kun kaupunki valloitetaan, pelaaja voi muodostaa "nukkevaltion", joka tarkoittaa että pelaaja saa kaupungin ja sen tuoman kulttuurin, tieteen ja kullan haltuunsa, muttei pysty vaikuttamaan siihen, mitä kaupunki tuottaa. Nukkevaltio aiheuttaa kuitenkin vähemmän tyytymättömyyttä kaupunkilaisten keskuudessa kuin tavallinen vallattu kaupunki. Kaupungin voi palauttaa takaisin sen alkuperäiselle hallitsijalle, vaikka tämä pelaaja olisi tuhottu jo kerran. Kaupungin voi myös halutessaan polttaa, jolloin se tuhoutuu.


title: Civilization V

text: Pelissä on kolme erilaista kaupunkivaltiotyyppiä: kulttuurillinen, merellinen ja sotilaallinen. Lisäosien mukana tulee myös uskonnollisia ja kaupallisia kaupunkivaltioita. Kaupunkivaltiot eivät voi perustaa uusia kaupunkeja eivätkä siten kilpaile maa-alasta muiden kansojen tapaan. Ne voivat olla liitossa kasvavien valtakuntien kanssa ja valloittaa sodissa näiden vihollisvaltakuntien kaupunkeja. Pelaajan pitää päättää, käyttäytyykö ystävällisesti, neutraalisti vai vihamielisesti kaupunkivaltiota kohtaan. Kaupunkivaltioista voi koitua diplomaattisia ja taloudellisia bonuksia, jos pelaajan toimet ovat ystävällisiä niitä kohtaan, täten sotiminen näiden kaupunkien kanssa ei ole suositeltavissa. Parhaimmassa tapauksessa niistä koituu näin enemmän etua kuin valloitettuina. Bonukset riippuvat siitä, minkä tyyppinen kaupunki on kyseessä: esimerkiksi sotilaalliset kaupunkivaltiot saattavat antaa pelaajan käyttöön sotilasyksiköitä. Toisinaan kaupunkivaltiot antavat pelaajalle tehtäviä, joita suorittamalla maiden välistä ystävyyttä voi kasvattaa, mutta suosioon pääsee myös lahjoittamalla kaupunkivaltioille kultaa vaikkakin toisinaan tämä voi pelaajale koitua melko kalliiksi. Kaupunkivaltiot ovat erityisen tärkeitä pelaajille, jotka haluavat voittaa diplomaattisen voiton pelissä. Kaupunkivaltioita on yhteensä 28.


title: Civilization V

text: Pelissä on erilaisia voittostrategoita.


title: Civilization V

text: Pelin ensimmäinen lisäosa "" julkistettiin helmikuussa 2012 , ja se julkaistiin Pohjois-Amerikassa 19. heinäkuuta 2012, ja muualla maailmassa 22. heinäkuuta 2012. Lisäosa toi mukanaan Civilization IV:stä tutut ominaisuudet: uskonnon ja vakoilun. Peliin lisättiin myös uusia ihmeitä, yksiköitä ja rakennuksia sekä yhdeksän uutta valtiota: Ruotsi, Alankomaat, Itävalta, Etiopia, Mayat, Hunnit, Karthago, Keltit sekä Bysantti.


title: Civilization V

text:
Lisäosa on voittanut Golden Joystick Awards -palkinnon parhaan strategiapelin sarjassa.
Toinen lisäosa "" julkaistiin kesällä 2013. Lisäosa keskittyy kulttuuriin ja diplomatiaan. Uusina ominaisuuksina mukana on uusi kulttuurivoitto, maailmankongressi ja kansainväliset kauppareitit. Lisäosa tuo myös yhdeksän uutta kansakuntaa, jotka ovat Puola, Portugali, Indonesia, Shoshone-intiaanit, Zulut, Venetsia, Brasilia, Marokko ja Assyria.


title: Civilization V

text: "Civilization V" on saanut kiitosta arvostelijoilta. Pelin pisteytys Metacritic -kerääjäsivustolla on 90/100.


title: Civilization V

text: Peli on kuitenkin saanut osakseen myös kriittisiä arvioita. 1UP:n arvostelija Tom Chick antoi pelille keskinkertaisen arvosanan C ja moitti sen huonoa tekoälyä ja "Civilization Revolutionin" tyyppistä pinnallista diplomatiaa .Peli oli ehdolla parhaan PC-pelin kategoriassa Spike Video Game Awards -palkinnolle.


title: Kiiminkijoen silta

text: Kiiminkijoen silta on Kiiminkijoen ylittävä maantiesilta Haukiputaan kaupunginosassa Oulussa. Teräsbetoninen jatkuva kotelopalkkisilta on valmistunut 1954 ja se on korjattu viimeksi vuonna 2014.


title: Kiiminkijoen silta

text: Silta sijaitsee Haukiputaan kirkonkylän ja Keiskan kylän välillä seututie 847:llä eli entisellä valtatie 4:lla. Ennen sillan valmistumista joki piti ylittää lossilla tai kiertää Asemakylällä sijaitsevan rautatiesillan kautta. Lossista () on muistona paikannimi Värjänranta, joka sijaitsee maantiesillan kupeessa kirkonkylän puolella.


title: Kiiminkijoen silta

text: Kiiminkijoen silta oli ensimmäinen suuri jatkuva kotelopalkkisilta Suomessa. Kolmijänteisen sillan pääjänne on 52 metriä ja reunajänteet 41 metriä. Pääjänne on edelleen pisin jännittämättömien betonisten kotelopalkkien jänne Suomessa. Sillan suunnitteli Yrjö Winter, jonka suunnitelmien mukaan rakennettiin myöhemmin Kiiminkijoen siltaa vastaavat Reposaaren maantiesilta (1956) ja Iijoen ylittävät Puodinkosken ja Helsinginkosken sillat (1957).


title: Allan Kuhn

text: Allan Kuhn (s. 2. maaliskuuta 1968) on tanskalainen jalkapallovalmentaja ja entinen keskikenttäpelaaja. Heinäkuusta 2018 lähtien hän on toiminut tanskalaisen Hobron päävalmentajana.


title: Allan Kuhn

text: Kuhn aloitti pelaajauransa bornholmilaisseura Rønne IK:ssa kaudella 1987. Hän siirtyi jo seuraavana vuonna Lyngby BK:hon, jossa hän debytoi pääsarjatasolla. Vuonna 1988 Kuhn jatkoi uraansa Boldklubben 1903:ssa, mutta palasi takaisin Lyngbyyn 1990. Toisella yrittämällä Kuhn nousi myös Lyngbyn menestyspelaajien joukkoon. Hän oli yhdessä Morten Wieghorstin ja Peter Nielsenin kanssa avainroolissa seuran voittaessa Tanskan cupin mestaruuden 1989–1990. Kesällä 1991 Kuhn joutui polvileikkaukseen ja mestaruuskaudella 1991–1992 hän pelasi vain kuudessa ottelussa. Kuhn toipui vammastaan ja oli seuraavina vuosina hyökkäävän keskikenttäpelaajan roolissa ja tuli tunnetuksi kovana työntekijänä. Kauden 1994–1995 viimeissä ottelussa hän loukkasi polvensa Jacob Laursenin taklauksen seurauksena ja joutui vuodeksi sivuun pelikentiltä. Hän palasi kentille huhtikuussa 1996, mutta ei mahtunut uuden päävalmentaja Benny Lennartssonin avauskokoonpanoon ja lähti seurasta kesällä 1997. Kaikkiaan hän pelasi Lyngbyssä 204 ottelua iskien niissä 25 maalia.


title: Allan Kuhn

text: Kuhn jatkoi uraansa kesällä 1997 Örgryteen ollen usein kentällä Allsvenskan-kauden lopulla 1997. Seuraavalla kaudella peliaika kuitenkin väheni, kunnes hän nousi Erik Hamrénin päävalmentajuuden myötä joukkueen kapteeniksi. Vuonna 2000 Kuhn juhli Örebrossa Ruotsin cupin voittoa. Kauden jälkeen hän palasi takaisin kotimaahansa Hvidovre IF:n joukkueeseen. Kuhnista tuli myös uudessa seurassaan kapteeni, mutta peliotteet eivät tyydyttäneet ja Kuhn putosi pelaavasta kokoonpanosta. Lopulta hän jätti seuran kesällä 2002 ja lopetti samalla pelaajauransa.Pelaajauransa päättymisen jälkeen Kuhn jatkoi uraansa FC Bornholmin päävalmentajana kesällä 2002. Tammikuussa 2004 hän siirtyi Örebrosta tutun Erik Hamrénin apulaisvalmentajaksi Aalborg BK:hon. Kaksikon johdolla AaB voitti Tanskan mestaruuden kaudella 2007–2008. Kauden jälkeen Hamrén siirtyi Rosenborgiin ja Kuhn jatkoi AaB:n apulaisvalmentajana. Lokakuussa 2010 Kuhn nousi seuran päävalmentajaksi Bruce Riochin potkujen myötä. Kuhnin johdolla AaB sijoittui Mestarien liigan lohkossa kolmanneksi jättäen taakseen Celticin ja pelaten tasan Manchester Unitedin kanssa Old Traffordilla. Hän myös nosti seuran Tanskan liigassa sijalta 11 sijalle 6. Tammikuussa 2009 hän palasi seuran apuvalmentajaksi ruotsalaisen Magnus Pehrssonin tultua päävalmentajaksi.


title: Allan Kuhn

text: Elokuussa 2009 Kuhn siirtyi FC Midtjyllandin päävalmentajaksi. Hänen johdollaan Midtjylland on pelannut hienon kauden ja taisteli Tanskan cupin mestaruudesta FC Nordsjællandin kanssa. Loppuottelu venyi jatkoajalle, jossa Nordsjælland oli Kuhnin suojatteja parempi maalein 2–0. Finaalitappio oli jo seurahistorian kolmas Midtjyllandille. Kuhn jätti Midtjyllandin huhtikuussa 2011 perhesyiden vuoksi. Pian lähtönsä jälkeen hän kuitenkin siirtyi paikallisvastustaja Randersin apulaisvalmentajaksi kauden 2010–2011 loppuun ulottuvalla sopimuksella. Kauden jälkeen Kuhn palasi Aalborgin apuvalmentajaksi.


title: Allan Kuhn

text: Aalborgissa Kuhn toimi Kent Nielsenin ja Lars Søndergaardin apuvalmentajana. Kaudella 2013–2014 Nielsen ja Kuhn luotsasivat Aalborgin Tanskan tuplamestariksi. Tammikuussa 2016 Kuhn jätti Aalborgin ja siirtyi Allsvenskan-seura Malmö FF:n päävalmentajaksi. Kuhnin johdolla Malmö eteni Ruotsin cupin loppuotteluun 20 vuoden tauon jälkeen kaudella 2015/16, mutta kärsi loppuottelussa tappion BK Häckenille rangaistuspotkukilpailussa. Allsvenskanissa Kuhn palautti Malmön liigamestariksi kaudella 2016. Hienosti sujuneesta kaudesta huolimatta seurajohto purki Kuhnin sopimuksen kauden jälkeen. Seuran tiedotteen mukaan, MFF kaipasi erilaista johtajaa luotsaamaan seuran seuraavalle tasolle.


title: Allan Kuhn

text: Heinäkuussa 2018 Kuhn aloitti Tanskan Superliigan Hobron päävalmentajana.


title: Maximum Overdrive

text: Maximum Overdrive on Stephen Kingin novelliin perustuva kauhuelokuva, jonka Stephen King on itse ohjannut. Maximum Overdrive on Kingin ensimmäinen ja ainoa ohjaustyö. Elokuvan musiikkina on käytetty AC/DC:n musiikkia ja yhtye teki elokuvaan soundtrackin "Who Made Who". Ilmestyessään elokuva ei menestynyt lipputuloissa ja sai osakseen huonoja arvosteluja. Lisäksi elokuva oli ehdolla vuoden 1987 Razzie-gaalassa "Huonoimman ohjauksen" ja "Huonoimman pääosanäyttelyn" kategorioissa, häviten vain Princen "Under the Cherry Moon" -elokuvalle.


title: Maximum Overdrive

text: Elokuvasta on myös tehty vuonna 1997 kanadalainen TV-elokuva "Kuoleman rekat".


title: Maximum Overdrive

text: Mystinen komeetta kulkee avaruudessa Maan ohi ja sen tuottama säteily saa maapallolla kaikki koneet - arkipäivän kodinkoneista kulkuneuvoihin - nousemaan ihmiskuntaa vastaan. Eräälle huoltoasemalle jää loukkuun ihmisiä, kun valtava määrä rekkoja piirittää sitä odottaen pääsevänsä tappamaan kaikki ulos tulevat ihmiset.


title: Maximum Overdrive

text: "Video-oppaassa" vuodelta 1994 Esko Rautakorpi sanoo, ettei elokuva ole edes niin huono että se olisi hyvä ja kiittää Stephen Kingiä siitä, että tämä jäi hänen ainoaksi ohjauksekseen. Hän antoi elokuvalle yhden tähden viidestä, mikä vastaa sanallista arviota ”huono”.


title: Atlaskehrääjä

text: Atlaskehrääjä ("Attacus atlas") on Kaakkois-Aasiassa esiintyvä yöperhonen. Se on eräs maailman kookkaimmista perhoslajeista ja sen siipien pinta-ala on kaikista perhoslajeista suurin.


title: Atlaskehrääjä

text: Atlaskehrääjän siivet ovat punaruskeat ja kunkin siiven keskellä on kolmiomainen, läpinäkyvä alue. Siipien kärkiväli on 25–30 cm. Aikuinen atlaskehrääjä ei syö mitään ja sen elinkaari kestääkin vain pari viikkoa.


title: Atlaskehrääjä

text: Muiden heimon lajien tapaan naaras ei juuri liiku paikasta, jossa se koteloitui. Ollessaan valmis parittelemaan, naaras erittää ilmaan feromonia, jonka tuoksu houkuttelee koiraita paikalle. Parittelun jälkeen naaras munii lehtien alapinnoille ja toukat kuoriutuvat paria viikkoa myöhemmin. Toukka kasvaa 11,5 cm:n pituiseksi. Se on polyfagi, joka syö etupäässä sitruksien sekä muutamien muiden puiden, kuten guavan ja durianin lehtiä. Kotelovaihe kestää noin neljä viikkoa. Toukan kotelokopakseen kehräämää ruskeaa silkkiä hyödynnetään kaupallisesti ja sitä kutsutaan fagara-silkiksi.


title: Atlaskehrääjä

text: Näyttävyytensä vuoksi atlaskehrääjä on suosittu laji perhospuutarhoissa.


title: Dignitas (yhdistys)

text: Dignitas on sveitsiläinen yhdistys, joka tarjoaa eutanasiapalveluja parantumattomasti sairaille ja vaikeavammaisille. Dignitas perustettiin 17. toukokuuta 1998 Zürichissä.


title: Dignitas (yhdistys)

text: 64 % Dignitasin asiakkaista on naisia.


title: Dignitas (yhdistys)

text: Dignitasin toimenpidesuositus on lyhykäisyydessään seuraava: antiemeettisen esilääkityksen jälkeen henkilö nauttii tappavan annoksen pentobarbitaalia mehuun liuotettuna. Tiedottomuuden jälkeen kuolema seuraa hengityslamasta. Muutamissa tapauksissa Dignitas on käyttänyt heliumia toimenpiteissään jos pentobarbitaalin nauttiminen tai hankkiminen on ollut mahdotonta. Dignitasin eutanasiat suorittaa laillistettu lääkäri tai sairaanhoitaja.


title: Olavi Laiho

text: Mauno Olavi Laiho (1907 Halikko – 2. syyskuuta 1944 Oulu) on viimeinen Suomessa teloitettu suomalainen ja viimeinen Suomessa sotilasrikoksesta teloitettu Suomen kansalainen. Sotamies Laiho teloitettiin karkuruudesta, vakoilusta ja maanpetoksesta 2. syyskuuta 1944.


title: Olavi Laiho

text: Halikossa muonamiehen poikana syntynyt Laiho muutti kansakoulun jälkeen Turkuun, jossa hän meni maalarin oppiin. Hän toimi rakennusmaalarina. Hän ryhtyi kommunistiksi jo varhaisessa vaiheessa, ja toimi aktiivisesti ammattiyhdistysliikkeessä sekä työväen urheiluseuroissa. 1934 Olavi Laiho pidätettiin johtuen hänen toiminnastaan työväen urheilujärjestöjen parissa ja hänet tuomittiin valtiopetoksen valmistelusta. Vankilassa Olavin kommunistinen identiteetti vahvistui ja vapautuessaan hän alkoi toimia puolueen kansanrintamataktiikan mukaisesti.


title: Olavi Laiho

text: Talvisodan jälkeen Laiho osallistui aktiivisesti kommunistien perustaman Suomen-Neuvostoliiton rauhan ja ystävyyden seuran Turun osaston toimintaan. Jatkosodan sytyttyä kesäkuussa 1941 Laiho karkasi, pakeni Turkuun ja siirtyi metsäkaartiin. Hän oli mukana perustamassa organisaatiota nimeltä "yökansan vapaustaistelun järjestäjät", joka valmisteli sotilaallista yhteistoimintaa Neuvostoliiton kanssa. Lisäksi Laiho toimi SKP:ssä muun muassa vakoilutietoja välittäen. Hän oli myös organisoimassa sabotaasitoimintaa ja koordinoi muiden metsäkaartilaisten toimintaa.


title: Olavi Laiho

text: Etsivä Keskuspoliisi sai Laihon kiinni 22. joulukuuta 1942, ja hänet tuomittiin sotaoikeudessa 22. kesäkuuta 1943 karkuruudesta, vakoilusta, maanpetoksesta ja valtiopetoksesta kuolemaan. Yleensä kuolemantuomiot muutettiin elinkautisiksi vankeusrangaistuksiksi, mutta metsäkaartin päällikkönä Laiho oli liian merkittävä tekijä. Sotilaspoliisin teloitusryhmä ampui Laihon 2. syyskuuta 1944.


title: Olavi Laiho

text: Laiho oli viimeinen Suomessa teloitettu suomalainen. Seuraavana päivänä ammuttiin kolme vakoilusta tuomittua venäläistä desanttia, viimeisinä Suomessa teloitettuina.